c: text/html

text:
Abaganiriye na IGIHE bavuga ko batagihinga ibigori kuko ngo ibitera byabiryaga byose ntihagira na kimwe basarura bituma batangira guhinga ibishyimbo gusa nubwo nabyo bibirya.
Hagabimana Innocent yagize ati “Aka gace kabagamo ibigori byinshi uko barushagaho kubihinga ni nako ibitera byarushagaho kwiyongera, nta kigori cyahekaga ngo bazagice cyeze, ba nyir’imirima bashyizeho uburinzi ariko kugeza ubu birabujijwe kwica igitera, n’iyo ugiteye ibuye kikamoka iby’epfo bihita bizamuka.”
Yavuze ko usibye no kuba byona imyaka ngo nta muntu ujya unyura mu kayira kegereye iryo shyamba yikoreye igitoki, imineke, ibisheke cyangwa inanasi kuko bihita bibimwambura.
Mukandayisenga Angelique yagize ati “Ejo bundi nari nikoreye ibase y’imineke nari ngiye gucuruza mu Mujyi wa Nyagatare birayintuza n’igitenge cyanjye narinkenyeye bigitwara mu ishyamba abagabo bajya kukinzanirayo, ibitera ni ibigome n’iyo tubibonye turi abagore dutegereza ko umugabo abanza akaza tukagendana nawe.”
Abari aho bavuze ko mu minsi yashize hari umugore biheruka kwibasira bamujyana ku bitaro bya CHUK aza no kwitaba Imana.
Mu gushaka kumenya ikiri gukorwa kugira ngo abaturage bahinge nta nkomyi, Umuyobozi w’Akarere ka Nyagatare, Mupenzi George, yatangaje ko bari kuganira n’Ikigo cy’Igihugu cy’Iterambere ( RDB) ngo harebwe uburyo byajyanwa muri pariki.
Yagize ati “Turi kuganira na RDB kugira ngo turebe uko bajya babitera bya bintu bibisinziriza ngo babitware ariko birazwi, abantu bakomeza kugerageza kurinda ku manywa kuko nijoro ntabwo byona, natwe turakomeza inzira yo kubwira RDB ngo yihutishe gahunda yo kubijyana muri pariki.”
Ibyo bitera bikunze no kuba byicaye ku muhanda ndetse ngo bijya byurira n’inzu z’abaturage, hari n’ubwo ngo iyo umuntu adakinze byinjira mu iduka bikaba byakwangiza ibiribwa.

robotstxt: allowed

filter: keep


text:
Ubukwe bwa bamwe mu basitari bo mu Rwanda ni kimwe mu biba bitegerejwe na beshi. iyo bigeze mu bahanzi bo usanga ari agatangaza kuko buba bwitabiriwe n’abagenzi babo batandukanye cyangwa se ugasanga bagiye gukorana ubukwe n’abandi basitari bazwi cyane haba mu Rwanda cyangwa hanze.
Ubukwe bwa bamwe mu basitari bo mu Rwanda ni kimwe mu biba bitegerejwe na beshi. iyo bigeze mu bahanzi bo usanga ari agatangaza kuko buba bwitabiriwe n’abagenzi babo batandukanye cyangwa se ugasanga bagiye gukorana ubukwe n’abandi basitari bazwi cyane haba mu Rwanda cyangwa hanze.
Umuraperikazi Young Grace ubusanzwe witwa Abayizera Marie Grace aganira na radiyo Isango Star mu kiganiro kitwa Isango na Muzika yatangaje ko azakora ubukwe n’ umuzungu bari mu rukundo taliki ya 1 Ukuboza 2018.
Ibijyanye n’ ubukwe bwa Young Grace yabitangaje nyuma yuko havuzwe ko afite umuzungu yemeye neza ko ahari gusa agira ibanga amazina ye, aho yirinze kugaragaza amazina y’umukunzi we cyangwa ango amuvugeho byinshi Magingo aya ntihari hamenyekana uwo mukunzi we bagiye gukorana ubukwe. Gusa ngo imyiteguro y’ubukwe irarimbanyije.
Christian N.
Ibitekerezo
Gusa munamenye ko uyu mugore agira nudushya.muribuka abeshya abantu NGO arangije muri RTUC? Muribuka avuga NGO ntago ari isugi? Muribuka akoresha cheque itazigamiwe?nibindi mubitege amaso. Kanda hano umusubize
Imibereho y'aba STARS irambabaza.Niyo barongoye cyangwa barongowe,bimara igihe gito bagatandukana.Biterwa ahanini nuko baba bararyamanye n'abantu benshi.Gusambana kuli bo ni nk'itegeko.Ingero ni nyinshi.Imana yaduhaye sex kugirango tuyihe gusa umuntu tuzabana binyuze mu mategeko.Millions and millions z'abantu,ntabwo bazi ko gusambana ari icyaha kizatuma batabona ubuzima bw'iteka muli paradizo dutegereje.Ntacyo bimaze kwishimisha akanya gato,hanyuma ukazabura ubuzima bw'iteka kandi ntuzazuke.Nukugira ibitekerezo bigufi cyane.Nibyo bita “Spiritual Myopia”. Abantu bumvira imana,bazazuka ku munsi w'imperuka nkuko Yesu yavuze muli Yohana 6,umurongo wa 40.Hanyuma imana ibahembe ubuzima bw'iteka muli Paradizo. Kanda hano umusubize
aha ntibisanzwe iMana ibumufashemo . Kanda hano umusubize


text:
Hagaragajwe impamvu umuhanda Huye-Kibeho-Nyaruguru wadindiye
Yanditswe na SEZIBERA ANSELME
Umuyobozi w’Ikigo k’Igihugu gishinzwe iterambere ry’ubwikorezi (RTDA) Kalisa Guy, yasobanuye ko ikibazo k’idindira ry’umushinga wo gukora umuhanda wa kaburimbo ureshya na kilometero 63 Huye-Kibeho-Nyaruguru cyatewe no kuba abaterankunga bo mu gihugu cy’u Bushinwa baratinze gusinyana amasezerano n’u Rwanda kuko bifuje kuyasinyira rimwe n’andi yose icyo gihugu giteramo inkunga u Rwanda.
Ibyo byagarutsweho ubwo icyo kigo RTDA cyatangaga ibisobanuro by’uburyo gikoresha ingengo y’imari gihabwa imbere ya Komisiyo y’Inteko Ishinga Amategeko ishinzwe ingengo y’imari ku itariki ya 08 Gicurasi 2018 nyuma y’uko abayigize basabaga ibisobanuro ku mishinga igenda idindira kandi yaremewe.
Umuyobozi Mukuru wa RTDA, Kalisa Guy, yatangarije abagize iyo komisiyo ko itinda ryo gusinya amasezerano y’inkunga yo gukora umuhanda Huye-kibeho- Nyaruguru ryababereye inzitizi ikomeye.
Agira ati “Umuhanda Huye-Kibeho-Nyaruguru, ni umushinga duterwamo inkunga n’Abashinwa, twari twemeje ko tuzasinya amasezerano muri uyu mwaka w’ingengo y’imari 2018/2019, baza kudusaba ko twategereza tugazasinyana muri Nyakanga kuko bashaka kuzasinya amasezerano yose y’imishinga baduteramo inkunga icyarimwe. Ibyo rero twaje kubimenya muri Mutarama nyuma y’ivugururwa ry’ingengo y’imari”.
Nk’uko Kalisa abisobanura mu ishyirwa mu bikorwa ry’uwo mushinga, mu ngengo y’imari ya 2017-2018 ku ruhande rw’u Rwanda hari hashyizwemo amafaranga arenga 2 000 000 000, mu gihe mu ngengo y’imari ya 2018-2019, biteganyijwe ko u Rwanda ruzashyiramo Frw 1 700 000 000.
Usibye umushinga wo gukora uwo muhanda hanagaragajwe ko hari n’undi ureshya na kilometero 66,5 ugomba kuva mu Karere ka Ngoma ukagera mu ka Nyanza, aho RTDA igaragaza ko uwo mushinga ugeze muri gahunda zo gutanga amasoko ku buryo mu ngengo y’imari itaha imirimo izaba yatangiye.
Ibisobanuro ku mushinga w’umuhanda Huye-Kibeho-Nyaruguru byagarutsweho mu gihe Perezida wa Repubulika Paul Kagame yawemereye abaturage bo mu Karere ka Nyaruguru mu mwaka wa 2013, ukaba wari uteganyijwe gutangira kubakwa muri Kamena 2017 kugeza ubu imirimo ikaba itaratangira.
Muri Nzeri 2016, Ikigo k’Igihugu gishinzwe Iterambere ry’Ubwikorezi (RTDA), cyavugaga ko nta gihindutse ibikorwa byo kubaka umuhanda Huye-Kibeho-Nyaruguru byagombaga gutangira muri Kamena 2017, bityo ukazaba watangiye gukoreshwa mu mpera za 2019.
TANGA IGITEKEREZO
Leave a Reply
Be the First to Comment!


text:
Guca imyeyo cyangwa se gukuna mu kindi kinyarwanda nyacyo ni igikorwa gikorwa n’abari n’abategarugori mu rwego rwo kwikwiza ndetse bakarushaho gushimisha abagabo mu gihe cy’imibonano mpuzabitsina.
Yishimirwa n’umugabo ku buryo budasanzwe. Bimwe mu byiza by’umugore waciye imyeyo harimo kuba bimufasha guhisha imyanya ndangabitsina ye, mbese aba afite umwambaro ntahore arangaye, mu gihe cy’akabariro ho bikaba akarusho.
Si umugabo gusa kandi ugerwaho n’ubu buryohe n’umugore nawe ni kimwe mu bitumva yumva ashatse gukora imibonano mpuzabitsina kuko iyo umugabo ayikozeho ahita yumva ahindutse, ibyishimo bigasaga umubiri we bityo igikorwa cyo gutera akabariro kikagenda neza hagati yabo.
Kuri bamwe bakunda amavangingo, umugore waciye imyeyo akunze kuba afite amavangingo menshi kuko uko ukora kuri iyo mishino ni ko ubushake bwiyongera amavangingo nayo akaza ari menshi.
Uwineza Vanessa@Rwandapaparazzi.rw
184,671 total views, 100 views today


text:
Uyu mubyeyi avuga ko yamenye ko umwana we afite ikibazo cy’ubuhumyi agize amezi atandatu, maze ngo atangira kumuvuza hirya no hino biba iby’ubusa bitewe n’uko batamenyaga icyamuteye ubwo buhumyi.
Yagize ati “Nyuma yo kumuvuza mu bitaro bikomeye bitandukanye, namujyanye ahitwa kuri ‘Agarwal’s Eye Hospital’ nibo bamusuzumye babona ko afite ikibyimba hafi y’ubwonko akaba ari cyo gituma atareba. Baramubaze ariko n’ubundi kureba byaranze, ndetse ubu afite n’ikibazo gikomeye kubera ko atabasha guhumekera mu mazuru.”
Yakomeje agira ati “Ahumekera mu kanwa ku buryo buri kanya biba bisaba ko muha utuzi two kunywa kubera ko haba humye. Umuganga umuvura yambwiye ko hari inyama zo mu mazuru zisa naho zabyimbye cyane zifunga inzira y’umwuka zigatuma adahumeka neza.”
Akomeza avuga ko n’ubwo afite ubwishingizi hari amafaranga asabwa kugira ngo umwana we ufite umwaka umwe n’amezi abiri avurwe.
Ati “Ubwishingizi bambwiye ko batanyishyurira 100%. Ndasabwa amafaranga ibihumbi 240 kugira ngo bamubage izo nyama zo mu mazuru kandi ntayo mfite.”
Uwamwiza avuga ko umugabo we yamutaye inda y’uyu mwana urwaye ifite amezi atandatu, amusigira abandi bana babiri. Kuri ubu ngo nta kazi afite, akaba yifuza ubufasha kugira ngo abashe kuvuza umwana we.
Uwashaka gufasha uyu mubyeyi, yanyuza inkunga ye kuri nimero ye ya telefone 0787145606.


text:
Bamusanze mu ishyamba rye yapfuye bikekwako yishwe n’abajura
Umugabo witwa Nzirinda Mathias wo muri Musanze bamusanze mu ishyamba rye yapfuye bikekwa ko yishwe n’abagabo batatu yabuzaga kumutemera ishyamba.
Urupfu rwa Nzirinda rwamenyekanye mu gitondo cyo ku itariki ya 08 Ukwakira 2016. Bamwe mu basanze umurambo wa nyakwigendera mu ishyamba bavuga ko yaba yishwe anizwe n’abagabo batatu barimo batema ibiti mu ishyamba rye ; nkuko uwitwa Twizerimana Jean Damascene abisobanura.
Agira ati "Hari abana bari mu ishyamba babonye abagabo batatu birukankana ibiti nyuma bageze aho byatemwaga basanga nyir’iryo shyamba araharyamye yashizemo umwuka nibo bahuruje abaturage bahageze basanga yapfuye maze bahita bamujyana mu bitaro kugira ngo akorerwe isuzuma hamenyekane icyamwishe."
Uwo murambo bahise bawujyana mu bitaro bya Ruhengeri kuwukorera isuzuma. Ariko ngo basanze nta gikomere ufite ku mubiri ; nkuko Manzi Jean Pierre uyobora umurenge wa Cyuve, Nzirinda yari atuyemo, abisobanura.
Agira ati "Umurambo wa Nzirinda wajyanwe mu bitaro nta gikomere ufite niho abantu bamwe bahereye bavuga ko nta mirwano yabaye hagati ye n’abo bajura."
Akomeza avuga ko mu iperereza bashakishije abo bagabo bari bamubereye mu
ishyamba batema ibiti bye ariko ngo bamaze gufata ukekwa umwe.
Agira ati "Umwe muri abo bagabo batatu bashinjwa urupfu rwe yatawe muri yombi agerageza gutorokera mu gihugu cya Uganda ahita ashyirwa mu maboko ya polisi y’igihugu ikorera mu karere ka Musanze."
Nzirinda yitabye Imana afite imyaka 58 asize abana b’abakobwa batanu.
Dukurikire ukanda kuri Like
Ibitekerezo ( 3 )
Izo nkozi zikibi ubu zambutse ugnda muhane amakuru na ugnda muzigarure doreko ugnda zayigize gereza y’ibyishimo
Nukuri Imana izahana benshi!
Mugarure igihano cyo kwicwa. Kudakubita imbwa byorira imisegs


text:
Nyuma yaho abacuruzi ba filime nyarwanda bakanazikora bakomeje guhura n’ibihombo bikabije kubera kubura abagura ibyo bakoze, ni muri ubwo buryo bahisemo kwihuriza hamwe batangira gushakisha uko bahuza imbaraga kugirango barebe ko bazahura iri soko maze biyemeza gukora koperative ijyanye no gucuruza ibihangano byabo.
Nyuma y'uko bamaze gukora iyi koperative biyemeje kuyimurikira Urugaga nyarwanda rwa Sinema ndetse rwahise rubagira n’inama y'icyo bagomba gukora.
Mu nama bagiriwe zitandukanye harimo:
-Gushinga ihuriro ry'abacuruzi ba filime, kuko Urugaga (federation) rudakorana na za Koperative (Cooperatives), ahubwo Koperative yaba umunyamuryango w’ihuriro.
-Kuba baba abacuruzi ba filime gusa, bakareka kubikora byose (Kuba ba producers bakanacuruza) ahubwo bagakorana n’abakoze amafilime bazibagurira.
Abacuruzi bamaze kugirwa izi nama biyemeje kuzubahiriza ari naho kuri ubu bamaze gutegura inama izabahuza bagahitamo kimwe bakora banashinga ihuriro ryabo
Munyawera Augustin uhagarariye koperative y'abacuruza filime nyarwanda
Mu kiganiro Inyarwanda.com yagiranye na Munyawera Augustin uhagarariye koperative y’abacuruzi yagize ati “ Twari koperative ariko twabonye tugomba kugira ihuriro tubarizwamo ari naryo twiyemeje kujyamo nk’abacuruzi ba filime tukareka kuzikora kuko twasanze tutabikora ari bibiri, ari nayo mpamvu navugako tuje gushyira mu bikorwa ibyo federasiyo ishaka kugirango tubashe kubaka bikomere.”
Munyawera akomeza yemeza ko hatazabaho ibibazo hagati yabo n'abaziyemeza guhitamo kujya bakora filime kuko bazajya bagura filime zemewe n’uru rugaga kuko hari gahunda yo kujya bubahiriza ibisabwa bivuze ko mbere y'uko filime ijyanwa ku isoko igomba kuzajya iba yanyuzemo.
Aha bakaba bahise banatumiza n'inama yo gushyira mu bikorwa iyi migambi aho kuri uyu wa mbere tariki ya 13 Gashyantare 2017, hateganyijwe gushyiraho ihuriro ry’Abacuruza filime no gutora inzego z’ubuyobozi zaryo aho batumiye abifuza kujya muri iri huriro bose.


text:
Niba ikuzimu hatabaho,n’ijuru ntaribaho.
Inkuru ikomeje kuba kimomo,n’amagambo umukuru wakiliziya PaPa Francois yavuze kuri iki cyumweru ko,ikuzimu hatabaho,bibaye ar’uko bimeze,n’ijuru naryo ryaba ntaribaho.Ibinyamakuru byinshi bikomeje gutangaza aya makuru yakwiragiye ku mbuga za internet hirya no hino ku isi binegura bikomeye uburyo umukuru wa kiliziya gatolika yahakanye ko,Adam na Eva batabayeho ko ahubwo ar’igitekerezo cyatanzwe kugirango bibere abantu infasha nyigisho.
Umukuru wa kiliziya Gatolika ntabwo agaragaza ibimenyetso simusiga bishimangira ukuri kwe,usibye kwitwaza ko,ar’umukuru wa kiliziya Gatolika gusa.Ibyo bikaba bidahagije kugirango abantu bemere ibyo yavuze kuko hasigaye gato akavuga ko n’Imana itabaho.
Wasobanura ute ,ijambo ry’Imana Bibiliya wemera,yakugize kuba umuyobozi wisi yose,ko,Adam na Eva batabaho,ndetse n’ikuzimu hatabaho,kandi imyemerere yawe ariho ishingiye?Abakurikirana utuntu n’utundi,baratangaza ko,kiliziya Gatorika igamije kurangaza abantu gusa kugirango bareke gukiranukira Imana bityo umubare munini uzajye ikuzimu kuko abantu benshi batinya kujya ikuzimu bigatuma bashaka Imana yo mu ijuru ishobora byose.
Nonese papa yaba abaye umuhanga cyane kuruta abamubanjirije?kuburyo yavuguruza abanditse ijambo ry’Imana?agapfa kaburiwe n’impongo!Umva ko da!Ngaho abatemera Imana cyangwa abayihakana mubonye umwanya mwiza wogufatanya na Anti-Kristu kugirango muyobye intore niba bishoboka.
PaPa Benedigito wa 16 we,yavuze ko,bikiramaliya atagiye mu ijuru,kandi ko,na prigatori itabaho,none francois aje avuga ko,ikuzimu hatabaho ndetse na satani atabaho!Abanyagatolika murakomerewe ese bizaborohera kongera guhindura imyemerere kandi ababemeje aribo bahinduye iyo myemerere bari barabahaye?.
Nyamara ubanza aho bukera umuzinga uza kuvamo umwibano!iki n’igihe cyo gushaka Imana buri muntu ku giti cye,kuko ibyamadini bias nkaho byamaze kuyoberana.Ubuhanuzi bwo mu gice cya 1-3 havuga uburyo Uwiteka Imana azatabara abanyamuryango b’idini Gatorika kuko bazinzwe n’imbaraga z’umwijima ubanza igihe ar’iki,kugirango Uwiteka yikirize abantu be.
Musabwe gusoma ubuhanuzi neza kubijyanye niki kibazo cya kiliziya Gatolika,gusa abakurikirana ibiri kubera mu isi yabazima baratangaza ko,satani yahagurukiye abantu b’Imana kubera igihe cye kirasa naho cyarangiye,bityo akaba atangiye guteza urujijo mu bantu b’Imana kugirango niba bishoboka n’intore nazo zizayobe.Harahagazwe utaba maso nakazi ke,ntazavuge ngo ntiyabwiwe.


text:
Kamonyi: Abagore barasabwa kuba umusemburo w’iterambere
Mu kwizihiza umunsi mpuzamahanga w’Umugore uba buri tariki 8 Werurwe, mu kagari ka Karengera. Umurenge wa Musambira, Depite Mukarugema Alphonsine yasabye abagore kuba umusemburo w’impinduka nziza ziganisha ku iterambere.
Ashingiye ku nsanganyamatsiko y’umwaka wa 2015, igira iti†Munyarwandakazi komeza imihigo mu iterambere rirambyeâ€, uyu mudepite yibukije abagore ko bagomba gufatanya na basaza ba bo mu kubaka igihugu. Aragira atiâ€Â bagore mugomba kugenda n’igihe, mukagira uruhare mu kwiteza imbere mufatanyije n’abagabo banyu ndetse na basaza banyuâ€.
Yibukije abitabiriye ibirori umugani nyarwanda uvuga ko “ukurusha umugore aba akurusha urugoâ€, bityo asaba abagore gukomeza kwihesha agaciro bagasigasira iyo sura nziza bafite mu muryango.  Maze abizeza ubufatanye n’abagore bari mu Nteko ishinga amategeko.
Aragira ati “Ihuriro ry’abanyarwandakazi bari mu nteko ishinga amategeko y’u Rwanda(FFRP) bazakomeza kuba hafi inzego z’abagore mu buryo bwose bushoboka, mu rwego rwo kubafasha kurushaho gutera intambwe mu nzira igana amajyambereâ€.
Ku bwa Gahunda y’imiyoborere myiza, abagore bavuga ko bagejejweho na Perezida Paul Kagame kuko yabahaye ijambo, abagore bahamya ko uburenganzira bahawe mu gihugu cya bo bagatinyuka bagakora. Uramukiwe Immaculee, wo mudugudu wa Kabasanza, Akagari ka Gihara, mu murenge wa Runda; avuga ko amaze gutera intambwe yo guhabwa inguzanyo ya Miliyoni y’amafaranga y’u Rwanda, kandi yaratangije igishoro cya 400frw acuruza avoka, kuri ubu afite icyuma gisya isombe.
Uyu mugore wabashije kwiyubakira inzu yo guturamo akava mu icumbi, aragira inama abandi bagore bagenzi be, kwigirira icyizere bagashora mu mishinga ibyara inyungu kandi ntibagire imbogamizi y’igishoro kuko “buhoro buhoro arirwo rugendoâ€.
Umuyobozi w’Akarere ka Kamonyi, Rutsinga Jacques, asanga buri wese akwiye gutanga umusanzu mu iterambere ry’u Rwanda, kuko abanyarwanda bafite ubuyobozi bwiza bushyira imbere inyungu z’abaturage bose.
Uyu muyobozi  kandi aributsa abagore ko bashubijwe agaciro, bityo bakaba bagomba gukoresha ayo mahirwe bafite barushaho kuba umusingi w’imibereho myiza y’imiryango ya bo.


text:
Minisiteri y’ uburinganire n’ iterambere ry’ umuryango ivuga ko abana b’ imfubyi ibihumbi bibiri na magana cyenda (2900) kuri ubu babonye imiryango ibakira bavuye mu bigo by’ imfubyi.
Muri 2014, nibwo Leta y’ u Rwanda yafashe umwanzuro ko nta mwana ukwiye kurererwa mu bigo by’ imfubyi.
Kuri uyu wa Kabiri tariki 3 Ukwakira 2017, ubwo Minisitiri w’ uburinganire n’ iterambere ry’ umuryango Nyirasafari Esperance yatangizaga ku mugaragaro inama nyunguranabitekerezo ku ruhare rw’ amatorero n’ amadini mu kubaka umuryango nyarwanda yavuze ko hari itambwe yatewe mu kurera abana mu muryango gusa ngo hari indi ikenewe.
Yagize ati “Turacyafite abana bari mu bigo twitaga ngo ni iby’ imfubyi. Mu by’ ukuri iyo turebe abana bari muri biriya bigo cyangwa abari mu mihanda abenshi bafite ababyeyi. Uzabyara uge kureresha mu kigo? Uzabyara ubyarire umuhanda?”
Minisitiri Nyirasafari avuga ko mu bana bari mu bigo hari abadafite imiryango ngo aba nibo bakeneye imiryango ibakira,.
Ati “Twabigenza gute twebwe abakirisito, abayisilamu ngo abo bana babone imiryango ibarera? Twabonye ko abana bakurira mu bigo hari byinshi cyane babura.”
Minisitiri Nyirasafari yavuze ko abana barenga 2000 babonye imiryango ibarera bavuye mu bigo by’ imfubyi. Avuga ko hasigaye abana 1027 bakiri mu bigo bakeneye imiryango yo kubakira.
Abanyamadini bitabiriye iyi nama yiga ku ruhare rwabo mu kubaka umuryango
Minisitiri w’ uburinganire n’ iterambere ry’ umuryango Nyirasafari Esperance na Umuyobozi w’ Urwego rw’ igihugu rw’ imiyoborere Shyaka Anstase
Musenyeri Birindabagabo Alesis uyobora EAR - Gahini yasabye bagenzi b’ abanyamadini gutanga amatangazo munsebgero no mu misigiti kugira ngo imiryango ikeneye abo bana imenye ko hari abana bakeneye imiryango.
Ati “Dufite ababyeyi beza bafite umutima wo kurera aba bana ikibazo ni uguhuza abo bana n’ imiryango. Ndagira tugende tutange amatangazo iyo miryango imenye ko hari abana bakeye kurererwa mu miryango.”
Nsanzimana Ernest ni Umwanditsi mukuru w’Ikinyamakuru Umuryango. Yatangiye gukorera iki kinyamakuru muri Nzeli 2016, afite Impamyabumenyi y’Icyiciro cya Kabiri cya Kaminuza (A0) mu Itangazamakuru n’Itumanaho yakuye muri Kaminuza y’u Rwanda Ishuri ry’ itangazamakuru n’ itumanaho
nanjye ndamushaka rwose
Ndabona hejuru icyapa kivuga ngo "uruhare rw’amadini mu kubaka umuryango nyarwanda".Ahubwo iyo bandika "uruhare rw’amadini mu gusenya umuryango w’abanyarwanda".Kuva abazungu bazana amadini mu Rwanda,nta mahoro rwagize.
Muli 1959,ni Musenyeri PERRAUDIN washinze ishyaka Parmehutu ryakoze Genocide ya mbere mu Rwanda.Ku ngoma ya Habyarimana,Musenyeri Nsengiyumva Vincent wayoboraga Gatolika,yari muli Central Committee y’ishyaka ryategekaga igihugu,rigakora Genocide ya 2.Muli 1994,abayobozi b’amadini hafi ya bose,bashinjwa Genocide.N’uyu munsi,usanga Abanyamadini,aho kwigisha UBWAMI BW’IMANA nkuko YESU yasize abidusabye muli Matayo 24:14,usanga bali muli Politike,no kwigisha abantu uburyo babona amafaranga.Ba Musenyeri,basigaye barwanira kugura amamodoka ahenze cyane.N’ubwo bitwaza Bible,ntabwo bakora nkuko YESU n’Abigishwa be bigishaga.Birirwaga mu nzira no mu ngo z’abantu babwiriza ku buntu.Abagerageza kubigana,ni Abahamya ba Yehova bonyine.Ni nabo bonyine batakoze Genocide.
Iki ni igikorwa cyiza cyane.Umuryango ufasha abana witwa UNICEF,nawo ni uwo gushimwa.Nubwo bimeze gutyo,Millions nyinshi z’abana zifite ibibazo byinshi cyane.Ntabwo biga,bibera mu mihanda,bicwa n’indwara n’inzara,etc...
Niyo mpamvu tugomba kumenya ikintu kizakuraho IBIBAZO byose isi yikoreye:Ubukene,ubusumbane,indwara,akarengane,ubushomeri,urupfu,etc...Nta kindi cyakuraho ibibazo by’isi uretse ubwami bw’imana duhora tubabwira.Bisobanura ubutegetsi bw’imana.Kubera ko buzaba buyobowe na YESU hamwe n’abantu bazajya mu ijuru,bazahindura isi Paradizo (Daniel 7:27).Ese ujya wita kugushaka ubwo bwami nkuko YESU yasize abidusabye (Matayo 6:33)?Cyangwa wibera mu byisi gusa?Ubwo butegetsi buzaza nta kabuza,kuko imana itajya ibeshya.
Urugero,Abahanuzi bahanuye ko YESU azaza ku ISI.Nubwo hashize imyaka myinshi ataza,ariko byageze aho araza.
N’ibi tubabwira byerekeye ibintu byiza bizaba mu myaka mike iri imbere,bizaba nta kabuza.


text:
MWONGEYE KWIRIRWA NEZA NKUKO MUSANZWE MUMENYEREYE KO RWANDAPAPARAZZI TUBAGEZAHO UDUSHYA N’ UDUKORYO TWARANZE WEEKEND UYU NIWO MWANYA WANYU NGO MWIREBERE UDUSHYA TUDASANZWE TUBA TWARAGIYE TUBERA AHANTU HATANDUKANYE AHO TWIBANDA CYANE CYANE MU MYIDAGADURO NDETSE N’ IMIKINO NDETSE TUKAZA KUREBERA UKO BAMWE MUBASITARI KAZI BAGIYE BARYOSHA WEEKEND TWIFASHISHIJE AMAFOTO YABO BABA BAGIYE BASHYIRA KUMBUGA NKORANYA MBAGA ZITANDUKANYE .
DUTANGIRIYE MU RWANDA MURIKI CYUMWERU NIBWO HARI HATUMIWE UMUNYAMIDERI WEMA SEPETU UMUKOBWA WIGEZE KUBA MISS TANZANIA MU GIHE CYASHIHE AKABA YARI YAJE MU RWANDA MUGITARAMO CYISWE INSTAGRAM PARTY DORE IKI GITARAMO CYAJE KUJYENDA NEZA CYANE BURI UMWE YARI YISHIMWE .
DUKOMEJE UDUSHYA TWACU TWARANZE WEEKEND DORE BAMWE MUBAKOBWA BO MU RWANDA BAKOMEJE KUJYENDA BAKORESHA IMBUGA NKORANYA MBAGA AHO KURUBU BAFATWA NK’ ABAKIRE KUBERA UBURYO BAKUNZE KUGARAGARA HABA MUBUZIMA BWABO BUSANZWE AHO BAMWE BABABARIRA MUBATUNZE AGATUBUTSE KUBERA UBURYO BAGARAGARA .
NIGERI UMUKOBWA YAHUYE N’ URUVA GUSENYA UBWO YINJIRAGA MWIDUKA AKIBA TELEFONE ZIRENGA 30 NYUMA YASHAKA GUSOHOKA BAKAMUBWIRA KO YISE NABYEMERA BAGAHITA BAMUKURAMO TELEFONE ZOSE YARI YIBYE MURAKO KANYA IKIMWARO KIKAMUFATA .
DORE URUTONDE RW’ ABAKOBWA BAFITE UBURANGA BUDASANZWE BAMAZE KUJYENDA BIGARURIRA IMITIMA YA BENSHI KUBERA UBURANGA BWABO BURANGAZA BENSHI , DORE KO IKINDI ABA BAKOBWA BAFATWA NK’ ABAMI BA MURANDASI KUKO BURI KANYA BABA BASHYIRAHO AMAFOTO AGARAGAZA UBUZIMA BWUZUYEMO UBURYOHE BIBERAMO .
UMUGORE YAFATANYWE UMURUNDO W’ IMFUNGUZO UBWO IMINSI Y’ UMUJURU 4O YAMUGERERAGAHO MAZE SUGUKUBITWA NYUMA YAJE KUBAZWA AHO ZINO MFUNGUZO ZIFUNGURA AVUGAKO ZAFUNGURA INZU ZOSE ZITURWAMO MU MUGI RWAGATI.
REBA AMAFOTO ATANDUKANYE YABAKOBWA NDETSE N’ ABASORE BAKORESHA IMBUGA ZA INTERNET ISTAGRAM WHATTS APP NDETSE NA FACEBOOK AYA MAFOTO KANDI AKABA AKUBIYEMO AY ABANYARWANDAKAZI BASANZWE BAZWI MURUHANZO RWA MUZIKA NYARWANDA.
UMUHANZI BANKY W WO MURI NIGERI YAKOZE UBUKWE BWA AGATANGAZA NYUMA Y’ IGIHE KIREKIRE BENSHI BEMEZA KO UYU MUSORE W’ UBUSHONGORE ATAZIGERA ASHAKA UMUGORE NONE ARASHIZE AMUSHYIZE MU MAGO BABIREBA.
UGANDA UMUSORE YAMAZE GUKORA IGARE RIFITE UBUSHOBOZI BWO KUJYENDA MU MAZI DORE KO UYU MUSORE YASHYIZRMO UDUKORYO TWO KURISHYIRAKO INJEREKANI HAFI AHO AHAMYA KO AHO BIGEZE ABONYE UBUSHOBOZI YAKORA BYINSHI BIRENZE AHUBWO ASABA ABATERA NKUNGA KUMUSHYIGIKIRA KUKO AFITE AFITE UBWENGE .
UGANDA BYARI UDUSHYA GUSA UBWO IMVURA YANGIZAGA IBIKORWA REMEZO BYA ABATURAGE , UMUHANZI SHEEBA KARUNGI NAWE YAKOZE IGITARAMO CY’ IMBATURA MUGABO , UMUKOBWA YAKOZE AGASHYA MUKABYINIRO NYUMA YO KWINYWERA INZOGA ZUBU ZINKORANO AKABYINA UMUZIKI KUGERA UBWO YIYAMBURA UBUSA
UMUHANZIKAZI SHEEBAH KARUNGI YONGEYE GUKORA AGASHYA KADASANZWE UBWOYAKORAGA IGITARAMO AGASABA KO ABAFANA BE BAMUKORAHO KURUBYINIRO
UMUKOBWA NYUMA YO KWINYWERA INZOGA IDASANZWE YINKORANO BYARANGIYE ATANGIYE KUBYINA INDIRIMBO ZIDAHARI ARI KO ABAFANA BAMUKOMERA AMASHYI AKABYINA BIGATINDA
Posted By:Kawera Ronald & Emery@Rwandapaparazzi.rw
261,228 total views, 1,800 views today


text:
INKINGI 7 ZAGUFASHA KURAMBAGIZA UWO MUZUBAKA URUGO
Yanditswe na Imanishimwe Dieudonne March 16, 2017
Itang 2:18 Kandi uwiteka lmana iravuga iti “sibyiza ko uyu muntu aba wenyine reka muremere umufasha umukwiriye.” Gushyingirwa ni byo bibasha kureshya no guhindura ubugingo bwanyu muri iyi si. […]
Itang 2:18
Kandi uwiteka lmana iravuga iti “sibyiza ko uyu muntu aba wenyine reka muremere umufasha umukwiriye.”
Gushyingirwa ni byo bibasha kureshya no guhindura ubugingo bwanyu muri iyi si.
Umusore n’inkumi bifuza kurushinga, bagobye kwiyumvamo ko lmana ariyo ikwiriye kubahitiramo.
Mwiha cyane agaciro abaranga, kuko umuranga nyakuri ni *umwuka wera*niwe utabeshya.
Abagamije gushyingirwa bakwiye kuzirikana ingeso n’imimerere y’urugo bagiye gushinga.
Ingeso z’ibyumubiri n’izubyumwuka abana bazagira zituraka cyane cyane ku ngeso zababyeyi.
Mwirinde kugirango ibyo mutecyereza ubu ko ari izahabu nziza bitaba inkamba.
Iyintabwe ugiye gutera ni imwe yo muzikomeye cyane mu bugingo bwawe, kandi ntikwiriye guteranwa ubwira.
Naho wakunda ntugakunde utabanje gutekereza.
Ibaze uti “mbese uku gufatanywa kuzanfasha ngere mu ijuru?
Guhitamo umufasha muzabana iteka byagombye kuba ukuzana imibereho myiza y’umuri, iy’ubwenge n’iy’ibyumwuka.
Reka nkubwire ibyagufasha:
1.Musore, Dore ingeso zikwiriye kuranga umugore uzashaka
-Umugore witonda umuhabwa n’Uwiteka umutima w’umugabowe uhora umwiringira.
-Ubonye bene uwo mugore, aba abonye umufasha mwiza, akaba agize umugisha ahawe n’Uwiteka.
Reka nkubaze icyibazo, Mbese uwo ushyingiwe azazana umunezero mu rugo? Mbese arazigama, cyagwa muriwe araya? Mbese ingesoze ziratunganye muribyo?
Niba ugiye kurushinga wagobye kwibaza iyi ntabwe kuko bifite icyo bizakumarira mu bugingo bwawe buri imbere.
-Mu gihe uhitamo umugore, wige ingeso ze.
2.Mukobwa, Dore ingeso zikwiriye kuranga umugabo uzashaka
-Umugore wese, mu gihe atarafatana n’umugabo mu biganza, akwiriye kubaza yuko umugabo ugiye kuzafatanywa nawe mu minsi y’okubaho kwe ari mwiza.
-Umugore wifuza urugo rw’amahoro n’ibyishimo, rutarangwamo ubutindi n’umubabaro, abaririza mbere y’igihe ati:” mbese uwo mukunzi wanjye afite nyina? Ingeso zanyina ni ngeso ki? Mbese azi inshingano amufiteho? Yitaye kubyo yifuza no ku bimunezeza? Niba atumvira kandi ntiyubahe nyina azagaragaza icyubahiro n’urukundo, ineza n’ubwuzu ku mugorewe?
-Mbese azajya yihanganira amafuti yanjye?Urukundo ntirwita ku mafuti.
3.Ukwiye kwemera ingeso ziboneye
-Umwari akwiriye kwemera mugenziwe bazabana iteka, ufite ingeso zitunganye za kigabo, umugabo w’umunyamwete kandi wiringirwa, ukunda lmana kandi akayubaha.
-Iteka ryose dushobora kwihanganira intege nke z’incuti n’ubujiji bwayo, ariko ntabwo twakwihanganira ububi bwayo.
4. Ukwiye kumenya ko urukundo ari Impano nziza ituruka kuri Yesu
-Urukundo ni impano nziza duhabwa n’lmana muri Kristo Yesu.
-Urukundo ni mbuto ikura yo mu ijuru, kandi rukwiriye kurerwa no kugaburirwa.
-Urukundo nyakuri ni ingeso iruta izindi kandi yera, iciye ukubiri rwose n’iyo urukundo rubyukijwe n’irari rije gitumo, kandi rufasha mukanya gato iyo rugeragejwe cyane.
Mu ngeso zose z’umuntu ufite urukundo nyakuri, hazabonekamo ubuntu bw’lmana.
-Urukundo rugira ubwenge kandi rufite ububasha bwo kurobanura, maze umugambi warwo ukaba uw’ukuri kandi ukagumaho.
-Umukristo akwiriye kugira ubugwaneza bwejejwe n’urukundo rutarimo uburahu cyangwa inabi, ubukana n’ubukaka bikwiriye koroshywa n’ubuntu bwa kristo.
5.Gusenga no kwiga Bibiliya bitera umuntu guhitamo igikwiriye
-Ubukwe ni umuhango wera wahanzwe n’lmana kandi ntabwo ukwiriye rwose kujyanwamo umutima wo kwikunda.
-Abo mu ijuru bishimira ubukwe butahanywe umutima wifuzanya umwete gusohoza ibyo ijambo ry’lmana rishaka.
-Niba abasore n’inkumi basengaga kabiri ku munsi bataratekereza ibyo gushyingirwa, noneho bakwiriye gusenga Kane mu munsi mbere yo gutangira iyo ntabwe.
6. Imiburo ibwirwa abagiye gushyingirwa
-Abasore biringira cyane ibyo bahubukiye.
Ibitecyerezo n’urukundo rw’agahararo, bikwiye kwirindwa nk’uwirinda ibibembe.
Abasore n’inkumi benshi bo muri iki gihe ntabwo baboneye, nicyo gituma bakwiriye kwitonda cyane.
Ndagusaba kweza ibitecyerezo byawe n’ibikurimo kugirango imirimo yawe yose ikorerwe mu Mana.
7. Ingeso idakwiriye
-Gukinisha imitima ni icyaha kitagira uko kingana mu maso y’lmana yera.
-Barambirwa gukomeza gukiranuka, maze intekerezo zanduye zikigaragariza mu mirimo yanduye.
-Umusore wishimira kubana no kuzura n’inkumi ababyeyi bayo batabizi, ntabwo aba ayikoreye ibikwiriye bya Gikristo cyangwa abikoreye ababyeyi bayo.
-Uko kwishyingira ko mu rwihisho ntikuba guhuje n’ijambo ry’lmana.
Kandi bakururwa n’ibitecyerezo by’abantu n’irari bigatuma badashaka kurondora muri Bibiliya no gusabana n’lmana.
Inama nakugira muvandimwe mushiki wanjye murumuna wanjye nuko niba ushaka kurinda amagara yawe, ukagira ingeso nziza zishyitse, ukwiriye guhunga irari ryagisore.
Kandi nibyiza ko wemera kugirwa inama n’itorero, naba byeyi kuko byagufasha gutegura iherezo ryawe neza nuwo wifuza kuzabana nawe.
Ndabifuriza amahitamo meza.
Bishop Sindambiwe Papias
Umushumba mukuru
Dormition Church
email.info@dormchurch.org


text:
Puree y’ibirayi
Ifi funguro ushobora kuritregura umwana ugitangira kwiga kurya cyangwa se ukaba waritegurira abantu bakuru bitewe n’ibyo uza kuriherekeresha.
Uko bitegurwa
Ibikoresho
- Ibirayi 1kg
- Karoti 2
- Courgette 1
- Umunyu muke
Uko bikorwa
- Hata ibirayi ubironge ubishyire mu mazi arimo umunyu bibire
- Ongeramo karoti na courgette ureke bishye ariko ntibyumuke cyane
- Sya ibirayi byawe bimaze gushya neza ukoresheje ikimamiyo ubinomba nombe bigishyushye ( ufite Moulin a legume niyo wakoresha kuko ikora puree neza. Gusa si byiza gukoresha mixeur na robot zindi zikoresha amashanyarazi kuko zituma amidon yo mu birayi ivamo)
- Bigaburire umwana bihozemo gake
- Ushobora kongeramo amata cyangwa se izindi mboga
Gracieuse Uwadata


text:
Kagame Pawulo asigaye yikanga baringa iterwa n'uko akeka buri gihe ko ibyo akora i Burundi nawe ashobora kubikorerwa vuba cyane: Ibyapa byose bigana ku kibuga cy'indege Mpuzamahanga Gerigori KAYIBANDA yategetse ko bivaho mu masaha atarenga atanu!/NKUSI Yozefu
11 comments:
Tanga igitekerezo cyawe kuri iyi nyandiko. UrakozeReplyDeleteReplies
Nkusi, abanyarwanda nibo bavuze ngo UMUNTU ASIGA IKIMWIRUKAHO NTASIGA IKIMWIRUKAMO. Kagame rero ameze nk'umuntu ushaka kwiruka ngo asige ikicucu cye! Buriya abishoboye yashaka n'abasirikare yinjiza mu mubiri we kugira ngo bamurinde ikimwirukamo gihora kimutesha umutwe.Delete
Mperuka bategeka abaturiye imihanda ko batagomba kubaka ibipangu bizamuka ngo bigere hejuru hose, ngo ko bagomba kubaka ibigiye bicagaguyemo kurenga muri 1/2 cy'uburebure bw'urukuta kuri buri ntera ya metero cg metero n'igice, noneho muri bya birangarizwa bagashyiramo grillage, ngo Kagame ajye abona uko abacunga igihe ariho atambuka kugira ngo batamurasa(bikanyobera rero uko abikora dore ko imodoka zimutwaye ziba zigenda nk'izahanzweho ziruka kurusha isasu).
Abanyarwanda bawe rero nawe urabazi barabyubahirije bose, maze barangije imbere ya bya birangarizwa(mu gipangu) bateramo ibiti n'indabyo z'imitako ku buryo nka nyuma y'amezi 4 biba byakuze ndetse byanafunze neza rwose ibyo birangarizwa byose ku buryo n'ubundi utabona imbere mu gipangu uri inyuma. Cyangwa se nanone muri ibyo birangarizwa bagashyiramo grillage ariko zegeranye kurusha uko umusambi uboshye ku buryo n'ubundi uri inyuma atabona ibibera imbere.
Ubwo nabyo ejo bundi Kagame nahuguka azababwira ko ibyo biti n'indabyo bagomba kubitema cg ko izo grillage bagomba kuzikuraho.
Kagame arwaye ibyo bita mu ndimi z'amahanga PARANOIA, kandi umurwayi w'iyo ndwara aterwa ubwoba n'akantu ako ari ko kose, ku buryo n'iyo wamushyira ahantu hatari umuntu n'umwe, hatari akantu na kamwe nabyo ubwabyo byamutitiza. Umuti rero si ugukuzaho biriya byapa, kuko nubundi ejo buzacya akuzeho ubusitani (akeka ko abamuhiga babwihishamo),nibucya afunge imihanda( ibyo biramenyerewe), nibucya akuzeho amatara yo ku muhanda (kugira ngo atamumurika bakamubona), nibucya akuzeho bordures (kugira ngo batazazingongesha imodoka imutwaye),nibucya asenye yamiturirwa ahora arata ngo itazamugwira, nibucya asenye umuhanda burundu ngo batazawucamo baje kumuhitana, nibucya afunge ikibuga cy'indege, nibucya...nibucya...nibucya.....etc. Ngicyo icyo bita PARANOIA, ikira gusa ari uko nyirayo apfuye.
Muvandimwe Manzi,Delete
Ko ndebe ukamiritse mu ndwara zifata abaperezida b'Afrika, nta kuntu watelefona mu Rugwiro ukabaza niba umwanya wa Dr Gasakure utari wahabwa undi muntu? Ubanze urebe niba uri Umusajya ariko !!
Ubu noneho ndimiwe umwami abaye umusazi karabaye nonese n'ubwo yafata imyanzuro nk'iyo yabikora uko ashatse adatanze ingurane y'amafaranga kuri abo baba bakora ubucuruzi cg bamamaza ibikorwa byabo? Landmark ko narinzi koiba ifite amasezerano atari yayandi asanzwe murambwirako icyo atari ikimenyetso kerekanako urwnda ruyobowe n'umwami nawe utitaye ku baturage beReplyDelete
Uko byagenda kose ntabuhinga afitebwo gusubiza iminsi inyuma niyemere we n'abo bafatanije kwenga inzoga yagahinda bakayitereka umunyarwanda aho ava akgera, iyisigayemo nibo bagomba kuyikonoza bakumva uko yarimeze gusa irasharira kandi bagomba kuyinywa cg bakiruka naho kwikanga ibyapa byo ni ubusazi.Replies
Muvandimwe Makoki,Delete
Niga abanza bajyaga batubwira ko burya ikinyarwanda cy'umwimerere kiri hariya mu kibaya cya IMBO, maze kubyemera rero kubera inyandiko zawe zuzuye izimiza kandi buri wese ashobora gusobanukirwa.
Nikirambe ikinyarwanda cyacu, igisajya kizasubire i Busajya!
Aho mwene Rutagambwa ntiyaba yarahanuriwe ko unwambi uzamucumita uzaturuka ku birindiro biri hejuru y'ibyapa???!!!mmh uwapfuye yarihuse koko...ariko bazibuke gukuraho na kiriya cya KIAReplyDelete
Muraho Nkusi, ndagirango nkwibarize, ni kuki ingoma z'igitugu usanga iyo Perezida avuyeho ku mpamvu azo arizo zose ajyana n'shyaka rye kandi riba rikomeye (abacurabwenge baryo nibo bamufasha muri propaganda zose)?? Urugero Kagame avuyeho sinshidikanya ko na FPR byaba birangiye, Mugabe avuyeho sinshidikanya ko na ZANU-PF yaba igiye, etc. Murakoze.ReplyDelete
Muraho Nkusi, ndagirango nkwibarize, ni kuki ingoma z'igitugu usanga iyo Perezida avuyeho ku mpamvu azo arizo zose ajyana n'shyaka rye kandi riba rikomeye (abacurabwenge baryo nibo bamufasha muri propaganda zose)?? Urugero Kagame avuyeho sinshidikanya ko na FPR byaba birangiye, Mugabe avuyeho sinshidikanya ko na ZANU-PF yaba igiye, etc. Murakoze.ReplyDelete
Ubwo so ubwoba gusa ahubwo ni ukubushakira irindi zina kuko ahubwo twanasanga ari indwara nshya ishobora. kuba itaramenyekana yaba yaranduye!ReplyDelete
niba yikanga icyapa aho ubwo aracyatora agatotsi?
Nkusi, komera ndizera yuko ubutumwa bwabnge bwakugezeho. Naho ibyubwoba cyangwa uburwayi nimugihe, kuko umwicanyi niwe utinya urupfu kurusha abazima nabapfuye.ReplyDelete
Nkuko wabivuze uwicisha inkota nawe niyo aziciswa. Ibyo umuntu abiba kandi nibyo asarura, ndavuga ubwoko (quality) naho ubwinshi (quantity) byikuba kenshi. Kagame nabicanyibe nibitegure yuko ibibi bakoze bizabagaruka bikagaruka nababo.
Mahoro, arikubaza ibyabanyagitugu ngo iyobavuyeho bajyana namashyaka yabo, nibyo. Kuko umunyagitugu ntashobora kwitandikanya na institution ayobora, niyo mpamvu ujya wumva Kagame yiyitiranya nurwanda. Akumva igihugu cyose aricye ahokuba icyabaturage. Amashyaka yabanyagitugu ntabwo aba aramashyaka kuko inimitungo yayo iba ariyigihugu yasahuye, umunyagitugu yapfa nishyaka rigapfa.
muraho nkusi we nandika SMS ntisohoke bisaba iki?ngo muyisohoreReplyDelete
Muvandimwe, nshuti ya SHIKAMA, turagushimira cyane umuganda utanga wo kubaka URWANDA rushya ubinyujije mu bitekerezo byawe( Komanteri). Kugirango turwanye urukungu rw'Agatsiko ni ngombwa ko buri komanteri ibanza gusuzumwa. Yohereze, irahita ijya ku rubuga mu minota mike niba idatandukira( kuvuga ibitajyanye n'inyandiko), itukana, cyangwa yuzuyemo uburere buke.
Wipfusha komanteri yawe ubusa ukoresha "ANONYMOUS", himba izina urikomeze kuko hari ibihembo mu Kuboza 2016 ku bantu 3 bazaba babaye indashyikirwa mu gutanga ibitekerezo. Dukomeje kubashimira ubwitange n'umurava muhorana. IMANA Y'I RWANDA ihorane namwe iminsi yose.
Dg NKUSI Yozefu
www.shikamaye.blogspot.com
Uharanire ko Ukuri gusimbura ikinyoma.
Email: mahoriwacu@gmail.com; tel: +4745564355


text:
Muri iki gihe abantu benshi baba abakuze ndetse n’abato usanga bakunda kunywa inzoga bitwaje ko zibibagiza ibibazo bafite cyangwa se mu buryo bwo kwishimisha, gusa n’ubwo inzoga inyowe mu rugero ntacyo itwara umuntu, abanywa gake bakabibasha wababara.
Iyo tuvuga inzoga, tuba tuvuga ibinyobwa byose bisembuye, cyaba ikigage, urwagwa, primus, amstel, waragi, whisky, kanyanga, yewemuntu, umurahanyoni, umumanurajipo n’izindi zihimbwa amazina atandukanye.
Izi zose zihurira ku kuba zirimo alukolo, zigatandukanira ku gipimo cya alukolo irimo uko ingana. Muri iyi nkuru tugiye kurebera hamwe ingaruka zo kunywa inzoga nyinshi ukarenza urugero ndetse turebere hamwe n’uko wabyitwaramo bigakemuka.
Ese ni ibihe bibi by’inzoga?
Iyo unyweye inzoga nyinshi, zigutera ibibazo haba mu mubiri wawe ndetse no mu muryango. Reka turebere hamwe ingaruka z’inzoga ku bice bitandukanye by’umubiri.
1. Ku bwonko:
- Unanirwa gufata imyanzuro
- Ugira ikibazo cyo kureba neza
- Kudidimanga
2. Ikibazo cyo mu ngingo:
- Gususumira
3. Ku mutima:
- Kubyimba k’umutima
- Umuvuduko udasanzwe w’amaraso
- Guteragura kw’umutima ku buryo budasanzwe
- Gutera kw’umutima inshuro nyinshi ku munota
4. Ku gifu:
- Bitera kubyimba inda ( kuzana nyakubahwa)
- Bitera kuruka kuko iyo inzoga ibaye nyinshi ihinduka uburozi
- Bitera ibibazo mu gifu ndetse bishobora kugutera kanseri y’igifu
5. Ku mwijima:
- Kunywa nyinshi bitobagura umwijima:
- Zitera kubyimba kw’umwijima
- Zitera kanseri y’umwijima, iyo kanseri ituma iyo ukomeretse amaraso adakama
- Kutabasha kuyungurura amaraso ngo zivanemo imyanda na mikorobe
- Kurwara diyabete
6. Ku myororokere:
- Inzoga nyinshi zituma ucika intege mu gukora imibonano mpuzabitsina
- Umwana uvutse ku babyeyi banywa inzoga cyane nta bwenge buhagije agira (si kuri bose)
- Kubabara cyane uri mu mihango
- Kutiyobora mu bijyanye n’imibonano, bishobora gutuma wiyandarika
- Imihango iza uko yiboneye, igihe wayiteganyaga ntibe ariho iza
- Kuba watwitira inyuma yumura (ectopic pregnancy)
Ese wari uzi ko hari umuti wagufasha kureka inzoga burundu ndetse ikavura n’ingaruka zayo?
Kunywa inzoga nyinshi si byiza kuko bigira ingaruka mbi ku buzima bw’umuntu nk’uko twabibonye haruguru. Ubu rero habonetse umuti ukoze mu bimera ufasha kureka inzoga buri wese ubyifuza, uvura ingaruka z’inzoga, woza mu mwijima ndetse no mu mubiri muri rusange ugakuramo ya myanda yasizwemo n’inzoga. Uyu muti witwa PINE POLLEN TEA ukaba ukozwe mu bimera, uri mu bwoko bw’icyayi.
27,800 total views, 200 views today


text:
Iki gikorwa cyo kwitura muri gahunda Girinka kigiye gukorwa mu Karere ka Gicumbi mu gihe Ikigo cy’Igihugu gishinzwe guteza imbere ubuhinzi n’ubworozi (RAB), kimaze iminsi gihugura abafite iyi gahunda mu nshingano zabo kuva ku Kagari kugera mu Karere ku bijyanye n’amabwiriza mashya ajyanye n’ishyirwa mu bikorwa ry’iyi gahunda.
Zimwe mu ngingo zigaragara muri aya mabwiriza, harimo ko nta muturage wemerewe kugurisha cyangwa kugwatiriza inka yahawe mu gihe ataritura, ikindi ngo ni yo yaba yarituye ntiyemerewe kuzimya igicaniro ni ukuvuga kuba yagurisha inka uko yiboneye atagize iyo asigarana.
Dr Shyaka Innocent, Umukozi wa RAB mu Ntara y’Amajyaruguru ushinzwe ubworozi, avuga ko mbere yo koroza umuturage inka kuri ubu ngo azajya abanza asinyane amasezerano na Leta.
Ati“ Mu minsi ishize hirya no hino hagiye humvikana amwe mu makosa yakozwe muri Girinka, kugira ngo rero ibyo byose bikosorwe ni yo mpamvu hashyizweho amabwiriza mashya ubu tukaba tugenda tuyamenyesha inzego zose bireba kuko mbere wasangaga inka zidakurikiranwa, bamwe bakazigurisha abandi ntibaziteho n’ibindi. "
"Ubu rero kugira ngo Girinka ihindure ubuzima bw’abaturage, inzego zigiye gukorana neza ku buryo bakurikirana inka zatanzwe umunsi ku wundi bakamenya amakuru yayo kugera kuri wa muturage wo hasi bakamenya uko ayifashe kandi zikajya zihabwa koko abazikeneye kurusha abandi bityo na bo bakabasha kuzamuka mu mibereho."
Kuri aya mabwiriza mashya bamwe mu bayobozi bavuga ko agiye kubafasha gukemura bimwe mu bibazo bahuraga na byo byatumaga rimwe na rimwe bagwa mu makosa, birimo nko kuba hari igihe inka yatindaga kubyara cyangwa ifite uburwayi butuma idatanga umusaruro bakareka umuturage akayigurisha kugira ngo aguremo indi none ubu ngo bikaba bigiye kujya bikorwa na komite y’Umurenge gusa.
Ku ruhande rw’ubuyobozi bw’Akarere ka Gicumbi basanga inzego zose zirebwa na gahunda ya Girinka zishyize mu bikorwa ibyo zisabwa kandi zigakorera hamwe byazana impinduka nziza mu mibereho y’abaturage.
Muhizi Jules Aimable, Umuyobozi w’Akarere ka Gicumbi wungirije ushinzwe iterambere ry’ubukungu agira ati“ Girinka yitaweho muri aka karere igakorwa mu mucyo ntihabemo amakosa, nta kabuza byazamura imibereho y’abaturage kuko n’ubundi ikirere cyacu kiberanye n’ubworozi bw’inka. Ubu rero noneho tugiye kujya tugirana amasezerano n’uwo tuyihaye, nidusanga umuturage atubahiriza ibyo twumvikanye tuzajya tuyimwambura tuyihe undi. Birumvikana rero ko uruhare rw’abayobozi rukenewe badafatanya n’abaturage gukora amakosa muri iyi gahunda nk’uko hari aho byagiye bigaragara.”
Muri rusange mu Karere ka Gicumbi haziturwa inyana zigera ku 1469 guhera mu Ukwakira, muri izi 1039 ni izavutse ku nka zorojwe abaturage muri gahunda ya Girinka na ho izindi 430 zikazagurwa mu ngengo y’imari y’Akarere mu rwego rwo gutanga umusanzu muri iyi gahunda. Biteganijwe ko iyi gahunda izasozwa muri Gicurasi 2017.


text:
Save the Children ivuga ko muri raporo yakoze mu mwaka wa 2011 yasanze abanyeshuri bo mu mwaka wa Kane no mu wa Gatandatu w’amashuri abanza badafite ubuhanga mu gusoma neza no kwandika Ikinyarwanda kiri ku rugero rwo mu mwaka wa Kabiri n’uwa Gatatu.
Yagaragaje kandi ko 13% y’abana biga mu mwaka wa Kane w’amashuri abanza baba badafite ubushobozi bwo gusoma neza Ikinyarwanda cyigishwa mu mwaka wa kabiri no mu wa Gatatu, mu gihe abandi 13% badashobora gusoma neza amagambo 15 mu munota umwe.
Abagera kuri 40% y’abanyeshuri biga mu mwaka wa Kane w’amashuri abanza batabasha gusubiza neza ibibazo bijyanye n’ibyo baba bamaze gusoma mu mwandiko.
Ibi byagarutsweho kuri uyu wa Gatanu tariki ya 18 Ugushyingo, ubwo uyu muryango watangizaga ubukangurambaga wise ‘Chocolate book’, mu rwego rwo gushishikariza ababyeyi kurushaho kugurira abana ibitabo byo gusoma nk’uko babagurira n’ibindi baba bakeneye.
Umuyobozi ushinzwe ibitabo mu mushinga witwa ‘ Mureke dusome’ ukorera muri Save the Children, Catherine Uwimana, yavuze ko kwigisha umwana gusoma akiri muto ari intambwe imufasha gutuma ubwonko bwe butera imbere kurusha ubw’abadasoma.
Ati “Ubushakashatsi bwerekana ko iyo umwana asoma cyane bituma agira ubuhanga bwo gutekereza akiri muto, bigatuma asobanukirwa Isi atuyemo dore ko ibintu byinshi tubisanga mu byanditse, bituma rero amenya uko ahandi bimeze, bugaragaza kandi ko abana bamenya neza gusoma no kwandika ururimi kavukire bituma iyo bakuze biborohera kwiga izindi ndimi zo hanze.”
Mu gihe byakunze kugaragara ko abana barangiza amashuri abanza batazi gusoma neza Ikinyarwanda, Minisiteri y’Uburezi yahagurukiye iki kibazo.
Umuyobozi muri Minisiteri y’Uburezi ushinzwe Uburezi bw’abakuze, Muziganyi Espérance, yavuze ko bafatanyije n’abafatanyabikorwa bakomeje ubukangurambaga kugira ngo umuco wo gusoma urusheho gushinga imizi mu Rwanda, haba ku bakiri bato n’abakuze.
Yagize ati “ Kuba izi gahunda zitangiriye ku bana turabona ko ari igikorwa cyiza kuko bizatuma bakura bafite uwo muco. Minisiteri izi neza ko abantu benshi badakunda gusoma ariko niyo mpamvu dushyigikira abakora nk’ibi, muzi ko yatangije umushinga witwa Rwanda Read, muzi n’uwitwa Andika Rwanda ni gahunda za Leta zigamije guteza imbere umuco wo gusoma ndetse n’uwo kwandika, ku bufatanye n’abandi batafanyabikorwa Minisiteri y’Uburezi ifite gahunda yo guteza imbere ibyo byombi; kwandika ndetse no gusoma.”
Ni gahunda ishobora kugira icyo imarira abana mu gihe baba bagize ubushobozi bwo kubona ibyo bitabo gusa hari abagaragaje ko bihenze nyamara Umuryango Save the Children uvuga ko hari n’ibindi bagurira abana bihenze kurusha ibitabo byo gusoma.


text:
Abanyamabanga b’uturere n’Intara y’Amajyepfo bongeye gushyigikira AgDF
Abanyamabanga bakorera ku turere n’Intara y’Amajyepfo tariki 06/02/2013 bongeye gushyira andi mafaranga mu kigega Agaciro Development Fund ubwo basozaga amahugurwa bakoreye mu karere ka Nyanza ku buryo bwo kunoza imitangire ya servisi nziza aho bagiye bakorera hatandukanye. Ibihumbi 280 by’amafaranga y’u Rwanda babishyikirije Intara y’amajyepfo ngo izabibashyirire mu kigega cy’AgDF
Iyo mihigo yabo bayihiguriye mu nama isanzwe ibahuza rimwe mu gihembwe ngo bungurane ibitekerezo mu kazi bakora ko kuba abanyamabanga b’uturere n’Intara.
Si ku nshuro ya mbere bashyize amafaranga mu kigega cy’Agaciro Development Fund kuko bavuga ko ari bumwe mu buryo bubafasha  kwihesha agaciro no kugahesha abanyarwanda bose aho bari muri rtusange. Buri we mu bushobozi bwe yatanze amafaranga ahereye ku bihumbi 10 ukazamura bitewe n’uko barutanwaga mu bushobozi.
Ubwo amafaranga yakusanwaga yose hamwe yateranyijwe agera ku bihumbi 280 y’u Rwanda maze nibwo bayamurikiye ubuyobozi bw’intara y’amajyepfo babusaba ko bwazayabashyirira mu kigega cy’agaciro Delopment Fund.
Bongeye gusobanura ko gutanga amafaranga agenewe kujya mu gaciro Develoment Fund bitarangiriye aho ngo igihe cyose bibaye bazajya bibwiriza bayatange nta w’undi muntu ubibikije kuko iterambnere ry’u Rwanda ribareba kandi nabo bakaba bashaka kurigiramo uruhare nk’uko Nyantwari Rafiki umunyamabanga w’akarere ka Kamonyi mu izina rya bagenzi be yabitangaje.
Usibye amafaranga bashyize mu kigega agaciro Development Fund banagarutse no ku mikorere yabo bwite igomba kubaranga bavuga ko bagiye guhindurira isura akazi bakora bakareka kuba abanyamabanga basanzwe ahubwo bakagira uruhare muri gahunda zitandukanye zijyanye n’iterambere ry’uturere bakoreramo.
Bagize bati: “Umunyamabanga uzi icyo akora kandi wihesha agaciro agira uruhare mu bikorwa bitandukanye bigamije guteza imbere abo bakorana bakajya inama muri byose kuruta kwirirwa yandika ibintu buhumyi atazi aho biva naho bijyaâ€
Abanyamabanga b’uturere n’Intara y’Amajyepfo biyemeje ko bagiye gusubira aho bakorera bafite imigambi yo  kugira uruhare mu bikorwa bikorerwa mu turere twabo ndetse bakabijyaho inama nabo bakorana mu kazi ka buri munsi.
Mukiza Nkuyubwatsi umunyamabanga wa Guverineri w’Intara y’Amajyepfo  Alphonse Munyantwali yavuze ko iyo nama ibahuriza hamwe rimwe mu gihembwe ari ingirakamaro ngo kuko bicara bagasangira ubunararibonye ndetse bakavugurura n’imitangire ya servisi basanganwe.
Yagize ati: “Abaza batugana kimwe nabo dukorana badukeneraho byishi cyane niyo mpamvu iyo batabonye servisi nziza bifuza guhabwa ibyinshi birangirika ndetse bakadutakariza n’ icyizere kandi aricyo kiba gikenewe ngo benshi batwibonemo.â€
Abari muri iyi nama biyemeje ko bagiye kuba umusemburo w’impunduka nziza mu bijyanye n’imitangire myiza ya servisi mu turere bakoreramo no ku Ntara muri rusange.


text:
*Mayor Habitegeko Francois avuga ko insinga z’amashanyarazi zageze ku mirenge yose.
Abaturage b’akagari ka Gihemvu na Nkanda mu Murenge wa Nyabimata akarere ka Nyaruguru kutagira umuriro w’amashanyarazi bituma baba mu icuraburindi, ndetse hari byinshi batabasha gukora kandi bibazanira inyungu, basaba ko bahabwa amashanyarazi bakava mu bwigunge.
Kuba batagira amashanyarazi bituma babura n’aho bacaginga telefoni zabo, umuntu ngo ashobora kumara iminsi itatu cyangwa ine (4) atari ku murongo wa telefote, bitewe n’uko kubona umuriro bimusaba gukora urugendo rurerure ajya kuwushaka.
Bahitamo kubika telefoni mu nzu, ubwo itumanaho ryabo rikeneye icyo gikoresho rikaba rirahagaze.
Sibomana Samuel wo mu mudugudu wa Bihembe akagari ka Gihemvu avuga ko usanga abafite ubushobozi bagura imirasire y’izuba, naho mu gihe cy’imvura telefoni zikabura umuriro.
Ati “Abafite ubushobozi bigurira imirasire y’izuba, iyo imvura igwa rwoe iminsi ishira ari ine nta muriro kuko tujya kuwushaka mu murenge wa Ruheru.”
Kugera aho bashaka umuriro wa telefoni ngo tike ishobora kugera ku Frw 2000 ku ipikipiki kuko ngo ni bwo buryo bwo kuhagera bakoresha.
Uyu muturage ati “Ubundi twe turi inyuma, turi mu icuraburindi.”
Umuyobozi w’Akarere ka Nyaruguru Habitegeko Francois avuga ko kugeza ubu imirenge yose yamaze kugezwamo insinga nini zitwara amashanyarazi, ngo gahunda yo kuyageza no mu tugari barayifite.
Habitegeko Francois agira ati “Ikijyanye n’umuriro dusa n’abari imbere kuko buri murenge ugerwamo n’insinga nini, ariko nanone dufite gahunda yo kuyakwirakwiza no mu tugari no mu midugudu, ahari ibikorwa remezo, nk’amashuri, amavuriro, utugari n’udusantire, ni umugambi w’amajyambere mu karere.”
Kugeza ubu akarere ka Nyaruguru ingo zifite umuriro w’amashanyarazi ziri ku gipimo cya 25%, ni mu gihe gahunda y’akarere ari uko buri mudugudu ugomba kugira umuriro w’amashanyarazi.
Christine NDACYSYISENGA
UMUSEKE.RW/Nyaruguru


text:
Regy Banks na Gohongayire hari aho bagera muri iyi ndirimbo ‘Christmas Time’ bagahamagarira abantu kuramya Yesu Kristo bakamuha amaturo. Aline Gahongayire hari aho agera akaririmba ko Yesu Kristo akwiriye guhimbazwa , abantu bakishimira ko yabavukiye. Regy Banks yatangaje ko yakoze iyi ndirimbo mu rwego rwo kwifatanya n’abanyarwanda bose by’umwihariko abakristo mu kwizihiza Noheli.
Regy Banks na Aline Gahongayire mu ndirimbo nshya bise ‘Christmas Time’
Regy Banks akaba aherutse gutaramana n’abana mu gitaramo cya Noheli ‘Christmas Kids Festival’ cyabereye ku Kicukiro kuwa 18 Ukuboza 2016 kikaba cyari cyateguwe na Spiderman Game Centre. Kuri uyu wa 25 Ukuboza 2016 Regy Banks usanzwe akora umuziki wo kuramya no guhimbaza Imana, yavuze kandi ko yiteguye kuririmba mu gitaramo cya Riderman kizabera i Remera kuri Petit Stade ubwo Riderman azaba amurika album ye nshya yise ‘Ukuri’.
Legy Banks ategerejwe gushimisha abantu benshi bazitabira igitaramo cyo kumurika iyi Album ya Riderman


text:
Urwenya: ”Nibayajyane”
”Nibayajyane”
”Umugabo yagiye kwisuzumisha kwa muganga ageze yo bamutuma umusarani arataha ajya kwiherera mu rugo hanyuma arawubona arangije awushyira mu mufuka w' inyuma asubira kwamuganga mu nzira abajura bamukora mu mufuka batwara ibyo yariyabitse barirukanka cyane maze nawe induru ayiha umunwa agira ati" barayajyanye we !!!!!!! nawe abirukaho !! ""abapolisi bati"" n'angahe ?"" arasubiza ati “ntabarika ntabarika!” nabo bafashamo ngo bamutabare hanyuma arongera ngo yebabawe barayajyanye n' ukuri rwose!!! bati “ariko ubundi ni angahe ?” arababwira ati “yewe nibayajyane nzannya andi “
Shyiraho Igitekerezo!
Subscribe to: Post Comments (Atom)


text:
>> Inyigisho
Inyigisho yo ku cyumweru, icyumweru cya 30 Gisanzwe, C
- Isomo 1 : Sir 35,12-14.16-18
- Isomo 2 : 2Tim 4, 6-8.16-18
- Ivanjili : Lk 18,9-14
Bakristu bavandimwe, ku cyumweru gishize twumvise inyigisho za Yezu zitugira inama yo gusaba tutarambirwa. Kuri iki cyumweru araduhamagarira gusaba twiyoroheje. Nikoko uwerekanye ubukene bwe abona umukiro. Kuko Nyagasani ariwe mucamanza utabera, ntiyirengagiza cyangwa ngo yime amatwi abamutakambiye : abakene, abarengana, imfubyi, abapfakazi, abarwayi, abanzwe kubera impamvu zitandukanye ; abo bose Nyagasani abatega amatwi akabumva. Kuko ‘ukorera Uhoraho uko abishaka, arashimwa, kandi isengesho rye rigera mu bushorishori bw’ijuru. Isengesho ry’uwicisha bugufi ricengera mu bicu’. (Sir 35, 16-17). Yezu yabigarutseho atubwira ko uwerekanye indwara n’ingeso zamurembeje nk’uriya mupubulikani (umusoresha), aba atabaje imbabazi z’Imana ; naho usaba yirata nk’uriya mufarizayi atahana ubusa, agataha amara masa. Nyamara ikuzo ry’umuntu ni ubusa ! Ni Nyagasani ukwiye gukuzwa naho twe tugaca bugufi. Niyo mpamvu uwikuza wese azacishwa bugufi, naho uwicisha bugufi akazakuzwa. Na Pawulo intumwa aduha urugero rwo gusaba twiyoroheje : ntiyatsindiye ikamba ry’abatsinze, ahubwo ni Nyagasani uzarimuha nyuma yo gukora ugushaka kw’Imana. Nibyo koko ushaka kurengerwa n’amaboko y’Uhoraho ntavuga nk’uburana ibyo yakoze, ahubwo yigaragaza nk’umukene usaba gufashwa !
Kumenya gusaba igikwiye mu isengesho dukora twicishije bugufi, nibyo bituma turonka.
Ngiki igitekerezo cy’iremezo kibumbye aya masomo matagatifu uko ari atatu Kiliziya Umubyeyi wacu yaduteguriye kuri iki cyumweru.
Nyuma yo kumva umugani w’umucamanza n’umupfakazi Yezu yaduciriye ku cyumweru gishize, yongeye kuducira undi w’umufarizayi n’umusoresha. Uyu mugani arawucira uwo ariwe wese wibwira ko ari intungane agasuzugura abandi bose mbese nk’uyu mufarizayi. Ngaho nawe iyumvire iri sengesho uyu mufarizayi atura Imana : Mana ndagushimira ko ntameze nk’abandi bantu b’ibisambo, b’abasambanyi, b’abahemu, b’abirasi mbese nk’uriya musoresha mbona wihaye kuza kwanduza ingoro yawe ngo aje gusenga ! Mbese bavandimwe, ninde muzindutsi wa kare watashye kumutima w’undi ? Ntimuzi se ko kami ka muntu ari umutima we ! Nikoko agahwa kari kuwundi karahandurika, kandi ngo biroroshye kubona umugogo wo mu jisho rya mugenzi wawe ariko bikagora kubona uri mu ryawe ! Yezu niwe utubwira ati banza witokore wowe ubwawe mbere yo gutokora abandi.
Burya nta gisebe kibi kibaho nko kuvugwa aho unyuze hose bagushimanira inzara. Mbere yo kuvuga abandi nabi twabanje tukiyumvisha uko tumera iyo batuvuze! Kuvuga abandi biratubangukira kandi bikadushimisha, ariko kuvugwa bikatubabaza cyane. Nuko rero icyo utifuza ko abandi bakugirira nawe ntukajye ukibagirira. Kuvugwa ubeshyerwa biravuna kubyakira kandi bikagora kwisobanura. Hari bamwe bahita barira, abandi bagaceceka kubera ikiniga. Hari abihutira kurwana kubera umujinya, mu gihe abandi bo bisobanura ariko bikaba iby’ubusa. Nyamara Yezu mu bubabare bwe no mugutotezwa kwe aduha urugero rwiza dukwiye gukurikiza igihe batuvuze nabi batubeshyera. Ntawe yabwiye nabi nta n’uwo yigeze akabukira cyangwa ngo akangare, ntawe yigeze aterana nawe amagambo. Baramubeshyeye karahava ariko aricecekera, aratukwa ntiyasubiza igitutsi na kimwe ; ahubwo we arushaho kwiragiza Umucamanza w’intabera (1Pet 2, 19-24). Natwe rero tujye twumva ko hari umucamanza utabera kandi utakwemera ko turenganywa.
Nyagasani ntiyanga umunyabyaha ahubwo yanga icyaha. Natwe iyo dusenga, dushobora kwitwara nk’uriya mufarizayi, tukaba twacira abandi imanza tuti : Nyagasani ndagushimira ko nubaha amategeko yawe nkaba ntameze nk’uriya mbona upfukamye mu kiliziya. We byararangiye, ntagaruriro : Ni agakene nyakujya, ni umusinzi kabuhariwe, ni umusambanyi ruharwa, ni umupagani, ntatanga ituro, sindabona yigomwa mu gisibo,…
Mbese mbere yo kuvuga aba bose, ni iyihe nama tuba twabagiriye ? Gutaranga umuvandimwe si byiza kandi siwo muti! Dukwiye kubegera tukabagira inama, tukabakosora, tukabasabira aho kubaseka no kubaryanira inzara, kugira ngo bashobore guhinduka nabo bamenye Imana.
Nikoko nta cyaha Nyagasani atababarira, upfa gusa kwishinja ubikuye ku mutima kandi utaryarya.
Twumvise ukuntu uriya musoresha yihagarariye kure cyane atinya no kubura amaso kubera uburemere bw’ibyaha yakoze. Aragira ati: Mana yanjye mbabarira jyewe w’umunyabyaha ! Kwemera icyaha ukagisabira imbabazi nta buryarya, urababarirwa rwose ! Ku musaraba cya gisambo hari umuntu wakirushaga ibyaha? Ariko se nti kicishije bugufi, kigasaba imbabazi maze kigataha ijuru!!! Pawulo witwaga SAWULI hari umuntu wamurushaga kugirira nabi abantu abatoteza akanabica abaziza izina rya Yezu? Ariko se ntiyisubiyeho agahinduka maze imbaraga yakoresheje arwanya abakristu akaba ari nazo akoresha yubaka Kiliziya? Kuki se n’undi wese wisubiyeho akicisha bugufi agasaba imbabazi kumakosa ye atababarirwa?
Natwe ubwacu aya masomo aradukangurira gusaba igikwiye tukareka gukinisha Imana mu isengesho. Nitwisabire natwe ubwacu kugira ngo tutagwa mu mutego wo kunegura abandi ahubwo tubature Imana kugira ngo bashobore kureka ingeso mbi zibatandukanya n’Imana.
Nk’umugambi rero bakristu bavandimwe:
Nidusabe igikwiye kidufitiye akamaro kandi kikakagirira n’abandi.
Niduce ukubiri n’ubwirasi butuma twiyumvisha ko twe tudacumura.
Nitureke gucira abandi imanza twe twiyita intungane.
Niduharanire kwiyoroshya dusaba Imana imbabazi.
Nitwiringire impuhwe z’Imana izatubabarira.
Mbaragije Umubyeyi Bikira Mariya Umwamikazi wa Kibeho.
Byanditswe : 2015-09-20 15:26:58
Uwabitangaje : Diocese Byumba


text:
Umunya-Australia ukomoka muri Nouvelles-Galles mu Majyepfo y’iki gihugu, ukina umukino wo kugendera hejuru y’amazi, Mat Jones, ahamya ko ku itariki 20 Ukwakira 2016 ubwo yari avuye mu myitozo yageze ku modoka ye akabona irimo umwotsi yafungura agasanga ni iPhone 7 yahiye.
Mu kiganiro yahaye Televiziyo ya 7 News, Mat yasobanuye ko iPhone 7 ye yari amaze icyumweru ayiguze kandi ko atigeze ayitura hasi cyangwa ngo ayishyiremo umuriro adakoresheje umugozi (charger) yabiguranye.
Ati “Nitegereje aho imodoka yanjye nari nayisize, sinabashaga no kubona ikirimo imbere. Ibirahure byari byahindutse umukara. Hari ivu ku ipantalo nari narambitsemo, telefoni nayo iri guhiramo imbere.”
Ubuyobozi bw’uruganda rwa Apple rukora iPhone 7 bwatangarije urubuga Mashable dukesha iyi nkuru ko iperereza ryatangiye ngo hamenyekane ukuri ku cyaba cyatumye iriya telefoni ishya.
Mu minsi ishize nibwo uruganda rwa Samsung ruhanganye cyane na Apple rwafashe umwanzuro wo kuvana ku isoko Galaxy Note 7 kubera ibibazo byo guturika byari byaragiye bigaragara ku bazitunze hirya no hino ku isi.


text:
Kamubuga: Barishimira ibyo bamaze kugezwaho n’umuryango wa FPR Inkotanyi
Bamwe mubanyamuryango ba FPR Inkotanyi bo mu Murenge wa Kamubuga barishimira ibimaze kugerwaho mu murenge wabo kandi byose bakaba babikesha uyu muryango wa FPR Inkotanyi bavuga ko wabakuye mu bwigunge nyuma y’imyaka More...
Rwanda | Rwanda | Gatsibo: ubushobozi bucye n’imyumvire micye ku baturage bituma imihigo itagerwaho
Umuyobozi wungirije ushinzwe ubukungu mu karere ka Gatsibo Habarurema Isae atangaza ko bimwe mubibangamira akarere kugera ku mihigo gahiga Ari amakiro macye n’imyumvire ya bamwe mubaturage ikiri hasi batarasobanukirwa More...
Gakenke : Inteko rusange y’urubyiruko yishimiye ibyo yagezeho mu mwaka wa 2011-2012
Mu nama y’inteko rusange yateranye kuwa 29/06/2012, urubyiruko rwishimiye ibyagezeho harimo guhugurwa mu kwihangira imirimo, guterwa inkunga no kubungabunga inkombe z’uruzi rwa Nyabarongo. Umuhuzabikorwa More...
Nyamasheke: Kwesa imihigo bikomoka ku bufatanye bw’abayobozi n’abaturage
Imihigo ni ubufatanye bw’abayobozi n’abaturage mu kwihutisha iterambere. Aya ni amagambo y’Umuyobozi w’Akarere ka Nyamasheke HABYARIMANA Jean Baptiste ubwo yahaga ikaze intumwa ziturutse More...
Rwanda : abaturage bo mu mudugudu w’Akabuga bageze kuri byinshi babikesha gushyira hamwe
Umuyobozi w’umudugudu w’Akabuga Mu gihe hagenda haboneka abantu bagaragaza ko bitaboroheye kubona amafaranga y’ubwisungane mukwivuza, bitewe ahanini nuko akenshi baba ari benshi mu muryango More...
Rwanda | Gisagara: Buri muyobozi akwiye gutekereza uruhare rwe mu mihigo
Akarere ka Gisagara kamaze kubona ko kugira ngo kagere ku byo kiyemeza, kabashe guhigura imihigo gahiga ari uko buri muyobozi akwiye kwibaza uruhare rwe muri iyo mihigo y’akarere. Abayobozi batandukanye More...


text:
Mu ntangiriro z'uyu mwaka wa 2017 nibwo wikileaks yatangaje ko ifite files nama documents menshi yashoboye kubona iyakuye muri NSA(ikigo cy’abanyamerika gikora
ubutasi no kuneka) na CIA, ikavuga ko ayo ma files yose ari ayo hagati ya 2013 kugeza 2016 yagiye ibona binyuze mu buryo butandukanye cyane cyane binyuze ku bantu bita aba whitsleblowers (whitsleblowers ni abantu bagenda bakamena amabanga y'ibintu bibi ibigo baba bakoramo bikora, Edward snowden ni umu whitsleblowers).
Iki gikorwa wikileaks ikaba yaracyise Vault 7, ariho haje kuva vault 7 series kuko izi documents ntago yazishiriye hanze icyarimwe, ahubwo yagiye itangaza kimwe kimwe mu serie, ubu aho tuvugira ubu serie igeze aho niba twabyita episode yaba iya 23, wenda wasanga uzajya gusoma iyi nkuru byararenze, tuzakora uko dushoboye tujye tuya updatinga
Muri iyi nkuru iza kuba ndende (niba urambirwa vuba) ndagenda mvuga make kuri buri episode (uko twabyise) guhera kuya mbere icyo izo documents zabaga zirimo bitandukanye kugeza ku iheruka gusohoka yasohotse uyu munsi, kuko aya ni amabanga y’uburyo urwego rw’ubutasi rwa leta zunze ubumwe z’amerika rukora ashyirwa hanze ku karubanda akabonwa nubishaka wese
Icyitonderwa: ibyo mvuga mo ahangaha ni kubwo kumenya (education purpose), hapana kwiga kwangiza no kwinjirira uburenganzira bw’abandi,
Ikindi: ntago muri iyi nkuru ndakoresha imvugo ziri techniques cyane, kuko ni byiza ko umuntu wese ari buyisangemo. niba usanzwe umenyereye ibintu bya cyber security no gu hackinga ntago uri busangemo mvuga uko wakoresha izi tools wikileaks ishyira hanze,
Nanone: kenshi biragora kubona amagambo amwe n’amwe inyito yayo y’ikinyarwanda, ni biba ngombwa kenshi uzajya ubona nshizemo amagambo amwe y’icyongereza , ni ukubyihanganira
Ku bantu bashishikajwe cyane kandi bashaka details nyinshi zirenzeho bajya k’urubuga rwa wikileaks bakanze aha
Dutangiye rero, kubera ko NSA na CIA rimwe na rimwe zikoresha abo bita aba contractors, ni abantu baba batari abakozi bahoraho kuko baza bagakora akazi kabo karangira bakagenda, ibi bigo bikunda gukoresha aba hackers bakora batyo, bityo nibwo hatangiye kuzajya habaho ko NSA cg CIA kenshi bimwe mubyo bakoresha baneka isi yose cyane cyane bijyanye n’ikoranabuhanga (amaprogramu bagira yihariye abibafashamo akora mu gu hackinga ariyo ndi kwita tools) nibindi byinshi rimwe abo ba contractors bahitamo kubishyira hanze mu buryo bw’ibanga ku buryo batamenyekana, akenshi iyo babishyira hanze babinyuza mu itangazamakuru kuko niho abantu hafi ya bose bamenyera amakuru, akenshi ugasanga bahitamo wikileaks kuko ariyo yamenyekanye cyane mu gushyira hanze amabanga nkayo ngayo y’ibihugu, ni muri ubwo buryo ibintu nkibi bigera hanze
Tuje rero uko izi tools naya ma documents yandi byagiye bigera hanze, byatangiye kuri tariki 7 werurwe ubwo wikileaks yatangazaga ko itangije serie nshya ya documents na tools za NSA igiye gushyira hanze iyo serie ikazaba yitwa ”Vault 7” igakomeza ivuga ko igice kinini kandi cya mbere cy’iyi serie kizitwa ”Year Zero” kikaba kigizwe na documents zose hamwe uziteranyije 8.761
Dark Matter
Kuri tariki 24 Werurwe yasohoye icyo nakwita episode ya mbere yitwa Vault 7 ”Dark Matter ”, aho muri izo documents hari hakubiyemo uburyo CIA ikoresha yanduza (infect) imashini za Apple, na smartphone za iPhone k’uburyo telephone cyangwa imashini icyo wayikora cyose niyo wayi resettinga ntacyo byakumarira bahora bafite access ku mashini yawe, niyo wakora password on boot bimwe abantu bafata imashini zabo waba ukiyatsa ako kanya igahita igusaba password kugira ngo yake, nabyo bakaba babasha kubi bypassinga bagakomeza, imashini bakayikoramo ibyo bayifuza aho waba uherereye hose kwisi wowe utabizi,
Muri izi documents zasohotse muri dark Matter harimo tools zigufasha gukora ibyo bintu navuga nkizitwa (Sonic ScrewDriver, DarkSeaSkies, DerStarke, nizindi ...)
Marble Framework
Tariki 31 Werurwe wikileaks yashyize hanze marble framework yari igizwe na files zigera muri 676, aho iyi framework yo yari igizwe na tools zikoreshwa cyane mu kugenza icyaha ukaba wamenya uwaba yakoze igikorwa runaka yifashishije ikoranabuhanga (Digital forensics) cyane cyane nk’abantu bakora ama Virus, ukaba wamenya uwakoze virus runaka, uko iyo virus ikora, icyo uwayikoze yari agamije nuko wayirinda (niba ushishikazwa nuko virus zikora, byagusaba kubanza kwiga
programming (kwiga kwandika codes) na Networking, niba bigushishikaza ushobora kubyiga mu kinyarwanda online bitakugoye ukanze aha[programming], naha[Networking])
Source code (ni ukuvuga codes zikoze marble Framewok uzishatse cyangwa nawe ukaba ushaka kuyikoresha wazikura aha)
GrassHopper
Tariki 7 Mata wikileaks yashize hanze iyo bita Grasshopper ikaba yari igizwe na documents 27 z’uburyo CIA noneho ikoresha yinjira mu mashi za Windows noneho, nkeka abenshi arizo dukoresha , aho iyo grassHopper yo ireba niba mu mashini ishaka kwinjiramo haba harimo byibuze antivirus ikamenya yo uko iri buze kwifata nigera mu mashini bitandukanye nuko yari gukora iyo itaza kuyisangamo nibindi byinshi bijyanye nuko izi windows zacu (windows xp, windows7, windows 8, windows 10) zikora
HIVE
Tariki 14 Mata wikileaks yashyize hanze HIVE igizwe na documents 6 aho hari harimo uburyo CIA itwara amakuru n’ibindi byose bashaka muri telephone cg mudasobwa bamaze kwigarurira, nk’urgero mu gihe imashini yawe yawe yamaze kwattakwa na Grasshoper, Hive yo ibafasha gu controlla iyo mashini yawe bakayibwira yo ibyo ibohereza kandi bikagenda mu buryo bwibanga kandi birinzwe
Weeping Angel
Tariki 21 Mata wikileaks yashyize hanze weeping Angel, tool bakoreshaga ifasha kuba SmartTV yawe cyane cyane Samsung smartTV zakoreshwa mu kuba zaneka nyirayo harimo nko kuba ya recordinga amajwi y’abantu bari kuganirira hafi aho iri (abenshi tuzitereka muri salon) maze ikabibika ikaba izabyohereza igihe babikeneye, niba ari smartTV ifite na video camera , iyo video camera ishobora gukoreshwa nayo ifata amashusho y’amwe mubayireba
Ho bivugwa ko iyi weeping angel yakoze n’ikigo cya abongereza cy’ubutasi cyitwa MI5 nyuma ikaza no guhabwa CIA
Scribbles
Tariki 28 Mata iyi ikaba ari tools CIA yakoze mu buryo bwo gufata abantu bayo bagerageza gushyira hanze ibyo ikora nibyo ikoresha, ba bacontractors natangiye mvuga bitwa aba whistleblowers, bityo uwashyize hanze tool runaka cg indi documents yakagombye kuba ibanga akaba yafatwa akamenyekana witewe nibyo bita “web beacons tags” baba barashyize muri izo documents zabo z’amabanga (classified documents)’
Archimedes
Tariki 5 Gicurasi, Archimedes yo icyo yafashaga NSA na CIA ni kuba bayikoresha babasha kwigarurira abantu bari gukoresha internet baherereye ahantu hamwe, nk’urugero nko muri cyber café, lab za internet z’amashuri, network zo mu ma bureau n’ahandi baba bari kuri network imwe aribyo bita (LAN network) ku buryo bashobora kuba controlla icyarimwe.
Ushaka gukoresha iyi tool ya archimede wakanda aha ukiga uburyo bayikoresha
Niba ukeneye kumenya byinshi birenzeho kanda hano usome igice cya kabiri cy'iyi nkuru
Here at Ktimez Inc we have qualified programmers that can develop a great web based,desktop and mobile(Androi&IOS) apps for you.Hire Us
Here at Ktimez Inc we have qualified programmers that can teach you every language you are willing to know.Hire Us
You like our daily ICT and Tech news? Hire us, we have a lot of engineers and qualified and skilled IT specialist to train you wherever you are.Hire us


text:
Iyi nzu ifite ibyumba bibiri byo kuraramo n’ubwogero yubatse mu Mujyi wa Houston muri Leta ya Texas.
Ikinyamakuru The Mirror cyo mu Bwongereza cyanditse ko iki gitekerezo Dan avuga ko yakivanye mu nkuru ishushanyije acyiga mu mashuri y’incuke aho yabonye umusaza wabaga mu nzu yari iteye nk’urukweto.
Yagize ati “ Nahoranye amatsiko kuva nkiri umwana, nshaka kuzubaka inzu iteye nk’urukweto nabonye mu gitabo cy’inkuru. Nakundaga kubikora by’abana ariko ngahorana izo nzozi zo kuzayubaka.”
Avuga ko “ubuzima butagira inzozi busa n’ubutariho”.
Iyi nzu itangaje biteganyijwe ko izajya ikodeshwa ama-pound 1000, asaga miliyoni imwe1 mu mafaranga y’u Rwanda ku kwezi, ifite amadarage azamuka akagera hafi y’igisenge na cyo giteye mu buryo butangaje.
Ikikijwe n’izindi zubatse mu buryo bwa gakondo hafi yayo, ifite ubwiherero, igikoni, ibyumba bibiri byo kuraramo ikagira n’imbuga ifite metero kare 711.
Ni inzu yubatswe hifashishijwe ibikoresho byakoreshejwe, birimo udupfundikizo tw’amacupa na CD zashaje.
Mu mushinga wo kubaka iyi nzu, Dan yakoresheje abakozi badafite uburambe muri ako kazi, agamije kubaha ubumenyi buzabafasha kwihangira umurirmo.
Mu gihe iyi nzu iri mu isura y’urukweto izaba yamaze kuzura mu kwezi gutaha, Phillips arateganya kubaka indi imeze nk’ingofero z’abashumba hafi yayo.


text:
Muri iki gice cya 56 cya filime Seburikoko tubonamo Rulinda ameze nk'umuntu wapfuye nyuma yo kurogwa na Esiteri umugore we wanagerageje kumuniga akamubwira ko amwishyuye ubugome bwose yamukoreye. Tubonamo kandi Mukamana na Kibonke batabaza abaturage aho bavugaga ko iduka rya Rulinda abajura baricucuye, bikaba bikekwa ko Setako ari mu bamwibye.
Hagati aho ariko, Kadogo amaze iminsi arara hanze mu bisambu no mu mibyare bitewe nuko Rulinda yamwirukanye. Mutoni umukobwa wa Sebu na Siperansiya nawe agaragara muri iki gice asezera iwabo dore ko ku kazi ke i Kigali bari bamumenyesheje kuri terefone ko bamukeneye cyane kuko igihe yahawe cyo kuruhuka cyarangiye.
REBA HANO IGICE CYA 56 CYA FILIME SEBURIKOKO


text:
Mu gitondo cyo uri iki cyumweru mu rusengero ruherereye ku Gisozi ahanzwi nko kwa Gakire, abaririmbyi batangiye bahimbaza Imana ariko umudiho bafite uragira bimwe usenya (nk’urubyiniro bariho) unagire ibyo wubaka mu bijyanye n’umwuka n’amasengesho abo Imana yakijije amadayimoni bashimye Imana bikora kubari mu iteraniro.
Itorero Umurage w’Abera Silowamu riherereye ku Kinamba ahazwi nko kwa Gakire mugitondo cyo kuri iki cyumweru ahagana saa tatu abaririmbyi ubwo bari bari kuramya no guhimbaza Imana bakoze agashya ubwo bari bari guhimbaza Imana aho urubyiniro barunyeganyeje bakenda kurusenya; ibi bikaba byatewe n’ibyishimo bari bafite ubwo batangizaga iteraniro.
- Aba baririmbyi bari banezerewe mugihe batangizaga itorero ryabo
- Abaririmbyi bitegura kuririmba
- Kubera uburyohe bw’indirimbo abamama beza nkaba bahagurutse banezererwa Imana
Mu mwanya wo gushima Imana umugabo uri mukigero cy’imyaka 30 yashimye Imana, anatanga ubuhanya bw’ukuntu yajyaga mu marimbi atandukanye ya hano mu Rwanda avuga ko nyuma yo kujyayo umugore we na we yatangiye kujya ajya mu bwiherero akarungurukwa na amapusi agiye mubwiherero amujyanye kwa muganga biranga nyuma aza nawe kuvayo ariko akuyeyo indwara y’abadayimoni aho yaje kujya mu bandi bapfumu bamutegeka kujya ajya mu marimbi agasaba umugisha ndetse n’abo ashaka kugurisha ibi akabikora akoresheje ikiganza cy’ubumoso aza gukoresha akiburyo none ikiganza cyarabyimbye, ariko kugeza ubu ari gukira nyuma yo gusengerwa n’umukozi w’Imana Pastor Xavier.
- Aba baririmbyi bari banezerewe mugihe batangizaga itorero ryabo
- Abantu batangiye kugera mu rusengero
- Umunezero wa bari mu rusengero
Umwanya w’ijambo ry’ Imana Harerimana Wellaris umwigisha w’uyu munsi, asomye ijambo ry’Imana mu Byakonzwe n’intumwa ibice 12- 1 havuga ngo " Nuko muri icyo gihe Umwami Herode afatira abo mu Itorero bamwe kubagirira nabi.
Itangazo Imana imbwiye n’uko abagiye ibagaruye "
Hakomeza hagira hati, "Yicisha Yakobo inkota, mwene se wa Yohana.
Abonye ko anejeje Abayuda, ariyongeza afata na Petero. Icyo gihe hari mu minsi y’imitsima idasembuwe.
Amaze kumufata amushyira mu nzu y’imbohe, amuha abasirikare cumi na batandatu kumurinda bane bane, agira ngo azamushyire abantu Pasika ishize.
Nuko Petero arindirwa mu nzu y’imbohe, ariko ab’Itorero bagira umwete wo kumusabira ku Mana.
Herode araye ari bumusohore, iryo joro Petero yari asinziriye hagati y’abasirikare babiri, aboheshejwe iminyururu ibiri, abarinzi na bo bari ku rugi barinda inzu y’imbohe.
Sangira bibliya kuri FacebookSangira bibliya kuri FacebookSangira bibliya kuri Facebook
Nuko marayika w’Umwami Imana ahagarara aho, umucyo waka mu nzu, marayika akoma Petero mu mbavu aramukangura ati “Byuka n’ingoga.” Iminyururu imuva ku maboko iragwa."
Imana yamuhaye akazi ko gukora muri Rwandale afite amashuri 3 kandi ari umutekinisiye abantu bari baramubwiye ko ntacyo azimanarira ndetse ibi byaje nyuma yo kumara imyaka 4 akora akazi ko koza amasahani.
Yagize ati, " Imana yampaye akazi mfite amashuri atatu gusa 3 nkora muri Rwandale imyaka 2 Imana intuza muri etage. Ibi byose byaje nyuma yo kuvuga ko ntacyo nzimarira ariko ubu nti wapfa kuvuga ko ntize bagufunga."
Iri teraniro ry’uyu munsi ryarazwe n’ibitangaza kwirukana abadayimoni n’inyatsi hakaba habonetsemo umubare mu nini w’abakijijwe ndetse abantu barenga 30 bakaba babohotse abandi babohorwa ingoyi ya ya Satani.
- Abantu bari gutambuka banjya kwihana ibyaha
- Abantu bihanye ibyaha ku bwijambo babwiwe
- Pasiteri Uciyimihigo Xavier niwe yumvishije kuri radiyo none yara musengeye ari gukira n’iyo miti yarayimuhaye


text:
Ubwo bari babukereye n’inshuti n’imiryango yabo bagiye gusezerana imbere y’amategeko mu murenge wa Kibungo, abageni babiri (abasore babiri n’abakobwa babo), bategereza Umunyamabanga Nshingwabikorwa w’uyu murenge, Kanzayire Consolee wagombaga kubasezeranya bigera saa kumi n’imwe z’umugoroba bakimutegereje bamwe mu batashye ubukwe baherekeje aba bageni batangira gutaha kera kabaye babona Gitifu n’ushinzwe irangamimerere baraje abatashye ubukwe hasigaye ngerere.
Ni ku gicamunsi cyo kuri uyu wa Kane tariki 17 Gicurasi 2018, aho aba bageni bose bari babukereye n’inshuti n’abo mu miryango yabo yari yabaherekeje bageze ku biro by’umurenge wa Kibungo ahagana saa munani n’iminota irindwi gusa ngo bageze saa kumi n’imwe bagitegereje ubasezeranya ari nabwo gitifu Console yaje kubageraho ari kumwe n’umukozi w’umurenge ushinzwe irangamimirere babona ubusezeranya aba bageni bari basigaye bonyine inshuti n’imiryango barambiwe batashye.
Umwe muri aba bageni banze ko dutangaza imyirondoro yabo kubw’umutekano wabo yabwiye Ukwezi.com ko bari basanzwe barahawe gahunda n’ubuyobozi bw’umurenge y’uko kuwa kane saa munani n’igice aribwo bagombaga gusezeranywa gusa ngo iyi saha bahageze bategereza ubasezeranya amaso ahera mu kirere.
Yakomeje avuga ko ibi byabateje igihombo gikomeye kubera ko ari ibiryo n’ibinyobwa byangiritse kandi bari babyishyuye ngo baze kwakira abaje kubashyigikira, ikindi ngo benshi mu bari batashye ubu bukwe bageze aho barataha nyuma yo kurambirwa gukomeza guhagarara ku murenge dore ko n’abakozi b’umurenge bari banze kubabwira umwanzuro w’uko gitifu araza cyangwa ataraza kubasezeranya.
Umuyobozi w’akarere wungirije ushinzwe imibereho myiza y’abaturage, Kirenga Providence yahamirje Ukwezi.com ibyabaye kuri aba bageni gusa avuga ko impamvu yateye gitifu gukereza aba bageni ari uko yari afite urubanza yari yagiye kurangiza ruratinda gusa ngo uru rubanza rwari rukomeye kuko rwari rurimo abantu benshi kandi bigomba gukorwa na gitifu wenyine ari kumwe n’umuhesha w’inkiko utari uw’umwuga.
Visi Meya Providence kandi yakomeje avuga ko bitari bikwiye ko abantu bakirirwa muri ubu buryo ariyo mpamvu nawe yagerageje kubasobanurira ndetse no kubasaba kwihangana kuba bategereje isaha imwe cyangwa abiri ariko impamvu ari icyo kibazo cyabayeho cy’urwo rubanza rwagombaga kurangizwa na gitifu kandi nabyo byari ngombwa.
Ibyo kuba ari ubuyobozi bw’akarere bwitabajwe kugira ngo aba bageni basezerane, Visi Meya Providence yavuze ko kuba hari umukozi w’akarere wajya kuri uyu murenge ni mu rwego rwo kujya kureba icyabaye ariko impamvu babashije kumenya nk’ubuyobozi ari uko gitifu atanze kubasezeranya ku bushake ahubwo ari iyo mpamvu y’urubanza rwatinze.
Daniel MUKESHIMANA@Umubavu.com
Aba bageni ni bihangane rwose. Ariko nuyu muyobozi wavugiye Gitifu nawe arabeshya rwose! Ari ugusezeranya no ku rangiza urubanza ntacyakabangamiye ikindi; ibikora niwe ubitegura! Yaribeshye se? Ayo masaka se yarangiye kuri ha 53? Kirenga nabyo azabisobanure.
Turabitanga mukabinyonga ntituzongera.
Yewe Ngoma we urarembye! Meya Nambaje adusanze mu rusengero twigubakiye atwita ibikeri, none na Gitifu Consolee wamuhaye amafaranga milioni 2 ngo amwemerere aze I Kibungo yirirwa atwanitse twanamuhaye namafaranga yo gusezerana ngo ni special? Abanyamakuru ngo murandika, ko mutarandika kuri mafia yakozwe ngo uyu Gitifu yimuke ave I Kirehe aho yari amaze kurandura amasaka hegitari 53 kandi yari asigaje amezi 2 ngo yere? Umugabo wa Consolee ntiyahaye Nambaje milioni 2 ngo bamwemerere aze kugobora Kibungo? Ngoma niyo gutabarwa.


text:
Amafoto Atandukanye y'Ibituba
Video zo Guswera Zitandukanye
Video zo Kunyaza
Video zo Guswera Igituba Kinini
Video zo Guswerana z'Abagande
Video zo Guswera z'Abahinde
Video za Rugongo nini
Video z'Abakobwa Barimo Kwikinisha Umukobwa burya nawe arabenguka. Dore ibimenyetso bitanu bizakwereka ko yakubengutse
1. Agerageza kugusetsa no kugusekera
Umukobwa wagukunze ntiyifuza kukubona ubabaye n’umunsi n’umwe, bityo bigatuma yumva yakubwira amagambo agushimisha rimwe na rimwe akabikora kugira ngo akubone useka.
2. Agusaba ko musohokana
Mushobora kuba mwari inshuti zisanzwe, mukorana , mwigana se cyangwa hari ibindi bintu bibahuza , nyuma ukumva atangiye kujya agusaba ko mwasohoka mwenyine .
3. Ibimenyetso by’umubiri
Nubona umukubwa yinjiye ahantu uri akakwicira ijisho atavuze, akagukubita agashyi, akagukora mu mugongo ujye umenya ko hari ikintu kidasanzwe arimo kukwereka.
4. Azakubwira ko Akunda Imico Yawe
Umukobwa nakubwira ko yikundira imico yawe azaba akubwiye ko agukunda. Nibwo buryo bwe bwo kuvuga ko agukunda
5. Akugira Inama z'Ubuzima
Nuganira n’umukobwa wakubengutse uzajya wumva arimo kukugira inama z’ubuzima, akwereka icyo wakora kikakugirira akamaro n’icyo utagomba gukora. Ibi kandi ntabwo azabikora yabifatiye umwanya munini ahubwo azabikubwira igihe mu


text:
Uko wasukura uruhu ukoresheje amazi y’ibisheke
Uruhu rwo mu maso ruba rukeneye gusukurwa kugirango imyanda iba yatewe n’amavuta twisiga ivemo neza. Dore uko wakoresha amazi yo mu gisheke ugasukura uruhu neza nkuko Lea Uwera wize ibyo gutunganya uruhu abitubwira.
Ibikoresho :
- Umuneke wa kamaramasenge 1
- Utuyiko 2 tw’ubuki
- Umutobe wakamuwe mu ngingo imwe y’igisheke
Uko bikorwa :
- Banza unombe umuneke umaze kunoga ushyiremo ubuki, nyuma ushyiremo amazi y’igisheke ubivange bikamere nk’igikoma.
- Fata urwo ruvange usige mu maso rumareho iminota 15
- Bikarabe ukoreshe amazi meza gusa
- Ubu buryo bukoreshwa rimwe mu cyumweru, bigatuma uruhu ruhumeka neza kandi rugasa neza
Gracieuse Uwadata


text:
Idini rya Baha’i ni rimwe mu madini akorera mu Rwanda ariko rifite imyemerere idasanzwe. Iri dini rimaze imyaka igera kuri 45 rikorera mu Rwanda, rikaba ryaratangijwe n’intumwa Bahawula (Baha’u’llah). Iri dini rya Baha’i rimaze imyaka 200 ribayeho.
Bahawula (Baha’u’llah) watangije iri dini yavukiye muri Iran, akaba ari naho idini ryatangiriye, kugeza ubu aba Baha’i bakaba bafite icyicaro gikuru muri Israel ahitwa Haifa ku musozi wa Karumer.
Abayoboke b’iri dini bemera Baha’u’llah nk’intumwa y’Imana yoherejwe nyuma ya Yesu/Yezu [wemerwa n’abakirisitu],akaba yarageze ku isi abanje gutegurwa na Babe nk’uko na Yesu yabanje gutegurwa na Baptista. Aba Baha’i bahamya ko Bahawula yazanye ubumwe, amahoro n’ubutabera ku Isi ndetse no mu Rwanda by’umwihariko.
Aba Baha’i bavuga ko intego yabo ya mbere ari uguhindura imitima y’abantu bakava mu kibi, kurusha kuba bashyira imbaraga mu bindi bikorwa nk’uko andi madini agenda agaragara mu bikorwa binyuranye.
Uhagarariye iri dini rya Baha’i mu Rwanda, Nyirabagesera Lea, yabwiye Ukwezi.com, ko impamvu batigaragaza mu bikorwa bitandukanye nko kubaka amashuri, amavuriro ari uko basanze byose biteza imyiryane kandi mu ntego zabo ari ukwigisha no guhindura imitima y’abantu.
Yagize ati “Abantu rero twebwe dukunda abaduha ibintu akaba aribyo tugenderaho. Ese tuba twahindutse cyangwa dukunda abaduha ibintu? Twebwe mission [intego] yacu ni uguhindura ikikurimo kibi kikaba cyiza, ariko twemerewe no gufasha abantu ntago bibujijwe. Kubera abantu baba bashaka inyungu zabo, arizo kenshi zitera n’ibibazo bigateza imyiryane, barwaniye amashuri, barwaniye amavuriro, byose nibyo Bahawula yaje aje kurwanya no kwigisha abantu bahinduke mu bwonko no muri roho.”
Dore bimwe biteye amatsiko utari uzi biri mu myemereye y’aba Baha’i
Aba Baha’i bagira indangaminsi igizwe n’amezi 19
Aba Baha’i bagira indangaminsi itandukanye n’iy’andi madini kubera ko iyabo igira amezi 19 mu gihe isanzwe ikoresha n’abasengera mu yandi madini n’amatorero usanga igizwe n’amezi 12 gusa.
Aba Baha’i ntibagira umuyobozi w’idini (Padiri cyangwa Pasiteri)
Nk’uko bimenyerewe muyandi madini n’amatorero hirya no hino ku isi ko bagira umuyobozi nka Padiri cyangwa Pasiteri muri Baha’i buri wesse aba afite inshingano zo kuba yaba umwigisha ariko ngo bidakozwe mu kajagari kuko bafite inzego z’imitegekere uhereye mu murenge kugera ku rwego rw’Isi.
Aba Baha’i kandi ntibakoresha Bibiliya basoma ijambo ry’Imana nk’uko andi madini abigenza ahubwo bo bagira igitabo cyitwa Kita dakdas (Igitabo gitagatifu)
Mu idini Baha’i batanga amaturo mu buryo bwihariye
Ubundi mu masengero no mu matorero atandukanye iyo bagiye gutanga ituro bazana ibiseke n’utundi tuntu bashyiramo, muri Baha’i ho ntibabyemera ngo kuko aturo rigomba gutangwa mu ibanga.
Nyirabagesera Lea yagize ati “Amaturo turayatanga ariko amaturo yacu ntabwo ari kwa kundi umuntu azana ikintu ashyira mu giseke kuko ituro ni ibanga hagati yawe n’imana n’umubitsi wakira amaturo. Iyo ushatse uzana Bordereau ukayiha umubitsi cyangwa ukamuha amafaranga. Muri za nzego nababwiye muri buri rwego habayo umubitsi.”
Aba Baha’i babatizwa mu buryo budasanzwe
Abayoboke ba Baha’i bavuga ko bo batabatiza bakoresheje amazi cyangwa ibindi bimenyetso ngo kuko ari imigenzo ya kera cyane ko ngo na Yesu nta muntu yabatije.
Kubatizwa kw’aba Baha’i ngo ni ukwinjira mu nyandiko za Bahawula yanditse ukazisoma ukazicengera ugahinduka ngo kuko mu ihame rya Bahawula rivuga ko buri wese agomba kwishakira ukuri. Iyo umaze gusoma, gusobanuza no gucengerwa usanga umu Baha’i akaguha ifishi maze ukiyandikamo bityo ukaba ubaye Umubaha’i nyawe.
Aba Baha’i bashyingura mu buryo bwihariye
Aba Baha’i iyo bapfuye bagira icyerekezo bashyingurwamo .Icyo kerekezo bagenderaho cyitwa ‘Akha’ akaba ari cyo intumwa yabo Bahawula (Baha’u’llah) iryamye aho ishyinguwe.
Abayoboke b’idini Baha’i mu birori byo kwizihiza isabukuru y’imyaka 200 Bahawula abayeho
hagarariye Baha’i mu Rwanda, Nyirabagesera Lea
Uyu musore yavuze ko idini rya Baha’i ryamuhinduriye ubuzima


text:
Kuva ‘Habibi’ yasohoka mu buryo bw’amajwi, yacuranzwe mu buryo budasanzwe kuri Radio zo mu Rwanda, mu tubyiniro ndetse yasakajwe byihuse ku mbuga nkoranyambaga bituma imenyekana no mu bindi bihugu.
Umwongereza w’icyamamare muri Basketball Luol Ajou Deng aherutse kwifata amashusho ari mu munyenga wo kumva anagerageza gusubiramo indirimbo ‘Habibi’ ya The Ben, iyi video yayishyize kuri Snapchat yandikaho ati “Nababoneye indirimbo nshya mwese…”.
Habibi yageze mu nguni zose z’igihugu kugeza ubwo hari amashusho yafashwe mu bice by’icyaro abakecuru b’imvi bayikoreraho siporo abandi bigishanya uko ibyinwa.
Ni imwe mu zimaze igihe gito igiye hanze ariko yarebwe n’umubare munini kuri YouTube kuko kuva yajya hanze yarebwe inshuro ibihumbi magana atandatu n’imisago[660 684].
Amashusho yayo yategerejwe igihe kirekire gusa kuri uyu wa 22 Ugushyingo 2016 The Ben yayashyize hanze avuga ko ‘icyatumye atinda kujya hanze yari agihanganye no kwita ku ireme ryayo.’
“Habibi ifite akarusho”
Habibi ni imwe mu ndirimbo zishimiwe ku rwego rukomeye ikijya hanze, ndetse mu bitekerezo bigaragaza ibyishimo no kunyurwa kw’abakunda umuziki wa The Ben. Icyishimiwe cyane ni ubwiza bw’amashusho, ubuhanga bw’uwakoze iyi ndirimbo mu mashusho, imyitwarire ya The Ben n’umukobwa wakinnye ‘Habibi’; ibi byose byiyongera ku gikundiro cy’ikirenga iyi ndirimbo ifitiwe mu Rwanda.
Yagize ati “Habibi ifite akarusho, kuba naramaze igihe ntasohora video ndetse no kuba ntakunda gusohora video buri munsi ni uko mba nshaka kwereka abafana ibintu byihariye kandi byiza. Nagerageje kwerekana ko nakoze iyo byabaga mbaha icyo bari bategereje, nizeye ko buri mufana na buri Munyarwanda uzabona iyi ndirimbo azishimira akazi kakozwe.”
The Ben yongeyeho ko ‘ireme n’ubwiza biri mu mashusho ya Habibi bizatuma ibyishimo by’abayikunze itarakorerwa video bazishima by’ikirenga’.
Ati “Mu by’ukuri uyu muziki dukora ntabwo urangirira mu gutanga ubutumwa gusa ahubwo biba binagamije gutuma Abanyarwanda barushaho kwiyumvamo igihugu cyabo, ubonye indirimbo nziza ya The Ben akumva nyine bimuteye ingufu n’umurava byo gukunda iby’iwabo ndetse n’umunyamahanga uyirebye akamenya ko iwacu hari abaririmbyi kandi beza.”
Itariki yo kugera i Kigali…
The Ben yemereye IGIHE ko ari kwitegura urugendo rw’i Kigali ndetse ko yamaze kwanzura ibijyanye n’itariki azahagerera. Yavuze ko Imana nibiha umugisha bikagenda uko yabiteguye azagera i Kigali kuwa 19 Ukuboza 2016 agahita yitegura igitaramo giterejwe n’imbaga yatumiwemo kizaba kuwa 1 Mutarama 2017.
Yagize ati “Ndateganya kuzagera i Kigali ku itariki ya 19 Ukuboza, nzaba mfite igihe gito nitegura igitaramo gikomeye natumiwemo. Nzabanza nsure umuryango wanjye, nzabanza menyerene n’abazancurangira ndetse byose tubikore neza.”
“Icyo nabwira abafana ni uko ikintu cyose kiba mu mwanya wacyo, Imana yishimiye ko nzaba ndi mu Rwanda, ndishimye cyane kandi nzaha Abanyarwanda ikintu batigeze babona, cya kindi batari baherutse kubona mu muziki.”
The Ben yavuye mu Rwanda mu mwaka wa 2010, icyo gihe yari ku isonga mu bahanzi bari bakunzwe ndetse kugeza ubu ari imbere mu bafite igikundiro. Mu myaka amaze mu mahanga yagiye ategura gahunda zo kugaruka i Kigali ntizikunde kubera inzitizi zitandukanye zirimo amasomo n’ibikorwa yashakaga kurangiza mbere yo kugaruka.
Amwe mu mashusho agaragara mu ndirimbo The Ben yise ’Habibi’
Reba amashusho ya Habibi ya The Ben


text:
Urwenya-Mukamuganga
Mukamuganga
Umugore Mukamuganga yakundaga urwa bitoke. Bukeye baza kumusaba umugeni maze yenga urwagwa ruryoshye cyane arushyira munsi y'urutara mu kijerekani kugirango ruhore abashyitsi bazarunywe rumeze neza dore ko rwari rwahiye ubukwe bushigaje icyumweru ngo bube. Noneho uko amaze kurya ibishyimbo n'ibijumba ati:"None urwagwa rwazabiha umugabo nazamukira?" Akagenda agashora umuheha mu kijerekani akumviriza ati ruzaryoha ye! Buri munsi akumva uko rumeze. Bukeye abakwe baraza baricara maze Mukamuganga anyarukira munsi y'urutara aricara ibicuma akaba yabyogeje mu nkoko bitukura. Afata igicuma cya mbere cyitwaga Gahogo bari baritiriye umuturanyi wavumbaga cyane. Afata ikijerikani umunwa awuhamya uw'igicuma asukamo yitonze ariko habura ikiza arambiwe n'abakwe barambiwe arahaguruka aragenda yegera umugabo we ati"Mbese urabizi Simo, cya gicuma na cya kijerekani ni mahwi". Simoni ati "agacuma k'amacupa abiri kanganye gate n'ijerekani ifite amacupa mirongo itatu?". Umugore bimuyobeye kubisobanura areba hirya areba hino yirasa mu myugariro dore ko basabaga mu gicuku ngo Padiri atamenya ko bagiye gushyingiza akabaca amaturo maze ajya iwabo. Habura usabwa hagati y'umwana na nyina.
Shyiraho Igitekerezo!
Subscribe to: Post Comments (Atom)


text:
Muraho bakunzi ba Umuryango.rw. Mbandikiye ngirango mungire inama. Nari mfite umugabo tumaranye imyaka 15 ariko tutarabona urubyaro. Twagiye kwisuzumisha mu bitaro bitandukanye birimo CHUK, kwa Dr Nyirinkwaya no kwa Dr Kanimba tugira ngo tumenye impamvu tutabyara. Hose basangaga umugabo wanjye ari muzima naho njye mfite ibibazo bitandukanye bituma ntabyara. Muri ibyo bibazo harimo ko trompe yanjye yazibye , imisemburo ya Ostrogene na Progesterone iri hasi ndetse na acide nyinshi mu gitsina.
Muri ayo mavuriro yose baramvuye ariko ubwo burwayi bwanze gukira.
Umugabo wanjye yamaze kunyirukana ambwira ko adakeneye guhambanwa ikara ambwira ko nzajya kwivuza namara gukira nkagaruka mu rugo. Yampaye imyaka 2 yashira ntarakira akanyirukana burundu naba naramaze gukira nkongera nkagaruka mu rugo tukabyara.
Nshuti zanjye mumbabarire mungire inama y’icyo nakora kugira ngo nongere nubake naho ubundi biranyobeye.
Murakoze
Nsanzimana Ernest ni Umwanditsi mukuru w’Ikinyamakuru Umuryango. Yatangiye gukorera iki kinyamakuru muri Nzeli 2016, afite Impamyabumenyi y’Icyiciro cya Kabiri cya Kaminuza (A0) mu Itangazamakuru n’Itumanaho yakuye muri Kaminuza y’u Rwanda Ishuri ry’ itangazamakuru n’ itumanaho
icyo kibazo nanjye nari nkifite cyo kutabyara , reka nkurangire umutu wamvuye ; yitwa Nemeye atuye Shangasha /Gicumbi imbere ya centre de Sante ya Shangasha ,, uhageze wabaza abahatuye bakamukurangira , ni umuntu uvura akoresheje imiti yïbyatsi kandi agira ihishurirwa . numubona azagufasha . hari undi muntu namurangiye none ubu yabonye umwana kandi nawe yari amaze imyaka itanu , nanjye byaciyemo hashize imyaka ibiri .
ukeneye amakuru amakuru arambuye kuri uwo muntu wakuvura wazajya kumureba kandi ujye usenga Imana niyo itanga urubyaro ikabnyuza mubavuzi .
umuti ndawufite
Uraho neza muvandimwe!Imana niyo itanga urubyaro biragusaba gusenga cyaneee!arko ukanivuza nakurangira dr Mohamed wo kuri Legacy, cg dr Ngoga wa Meadheal
Uraho neza muvandimwe!Imana niyo itanga urubyaro biragusaba gusenga cyaneee!arko ukanivuza nakurangira dr Mohamed wo kuri Legacy, cg dr Ngoga wa Meadheal
uzampamagare kuri 0722435743 nzakurangire ukuvura
Niba atarajyayo ari kwikereza kubusa pe kuko njya nganira nuriya muganga bakurangiye 078150912 muhamagare mumezi 5 uzaba utwite kubushake bw’Imana,gusa iyo nkubona mbere nari kukwitwarira kuko nashakaga nkawe birangira mubuze pe
uze kumpamagara 0786720044.
urabaza icyo wakora se umugabo wawe ntiyakikubwiye?
Nanjye nigeze kugira ikibazo nk’icyawe nkimaranye imyaka 17. Umugabo wanjye yarankunze
aranyihanganira ariko umuryango we wari waranyanze bavuga ko naje guca umuryango wabo.
Umudamu w’inshuti yanjye witwa Jeanne yandangiye umuvuzi wo mu bashinwa ufite numero ya
0787150912. Yaramvuye hashize imyaka ibiri n’igice. Maze kubyara umwana umwe w’umuhungu kandi
ntwite indi nda y’amezi abiri n’igice. Nawe rero uzamuhamagare agufashe. Numero ye ni 0787150912
Umva muvandi uzage kwa Yezu Nyirimpuhwe mu Ruhango kucyumweru cyambere cy’ukwezi uzamubwire ibyawe byose uzahava yagusubije kuko aruhura abarushye n’abaremerewe n’imitwaro! Kd uzageyo pe
Muraho madame
Nitwa Jean Paul , ndi umuganga nkaba nkora muri bimwe muri ibi bitaro bivuzwe haruguru. Nibyo koko
uraremerewe cyane kubura urubyaro ni ikibazo gikomeye ku bagore. Ahenshi imiryango y’umugabo
iramutererana agasigara nta gaciro. Gukemura ikibazo cyo kutabyara ku bagore bikunze kugorana
kurusha igihe ikibazo kiri ku mugabo. Bimwe mu bibazo bishobora gutuma umugore atabyara harkuziba
kw’imiyoborantanga (trompe), kugira acide nyinshi mu gitsina cy’umugore, kugira imisemburo ya kigore
idahagije, ihindagurika ry’ukwezi k’umugore, kugira infection sexuelle transmissible ziri chronique ku
mugore kugira umusemburo wa ostrogene urenze urugero cg se uri hasi cyane umusemburo muke wa
progesterone, intanga za kigore zitameze neza. Utubyimba turi mu murerantanga ovaire ndetse no
kudakora neza kw’imisemburo ya hypophyse na hypotramis.
Kuvura ubu burwayi ku bagore bikunze kugorana cyakora ubuvuzi bw’abanya Aziya burabishobora. Kuri
ubu hari umugabo uri gufasha abafite iki kibazo yifashishije ubuvuzi bwa gishinwa. Uzamugane urebe ko
hari icyo yakumarira kuko amaze gufasha benshi. Numero ni (+250)787150912. Iyi numero ninayo
akoresha kuri watsapp
Umva muvandi uzage kwa Yezu Nyirimpuhwe mu Ruhango kucyumweru cyambere cy’ukwezi uzamubwire ibyawe byose uzahava yagusubije kuko aruhura abarushye n’abaremerewe n’imitwaro! Kd uzageyo pe


text:
Bahisemo kwandikira umuyobozi w’akarere batinya kwimwa ijambo
Mu nteko y’abaturage mu Karere ka Kamonyi bamwe mu baturage bahisemo kwandikira umuyobozi w’ako karere batinya ko bashobora kwimwa ijambo.
Ibyo byabaye tariki 29 Nzeli 2016 ubwo umuyobozi w’Akarere ka Kamonyi, Aimable Udahemuka yasuraga abaturage bo mu kagari ka Mataba, mu murenge wa Kayenzi.
Ubusanzwe mu nteko nk’iyo y’abaturage, buri mutura ufite ikibazo, ajya ku murongo agahabwa ijambo, akabaza ikibazo cye, ubuyobozi bukagishakira igisubizo.
Ariko abagabo babiri, Ntanama Laurent na Habarurema Salomon bo mu Murenge wa Kayenzi, bashyikirije Udahemuka amabaruwa arimo ibibazo byabo, bavuga ko barenganyijwe n’inzego z’ibanze.
Abo bagabo batinyaga ko bashobora kwimwa ijambo, ubuyobozi bw’inzego z’ibanze ntibubemerere kujya ku murongo w’ababaza, bigatuma batageza ku muyobozi w’akarere kabo ibibazo bamaranye igihe.
Udahemuka yakiriye ayo mabaruwa ayasomera mu ruhame. Ntanama yaregaga umunyamabanga nshingwabikorwa w’umurenge atuyemo, kwanga kumurangiriza urubanza. Ngo yamubwiraga ko rwarangijwe kera n’uwari konseye.
Habarurema we yandikiye umuyobozi w’Akarere ka Kamonyi, arega ubuyobozi bw’umurenge n’ubw’umudugudu atuyemo, abushinja kumutwarira amakara .
Muri iyo baruwa avuga ko abo bayobozi bamutwariye umutungo bitwaje impanuka yo gutwika ishyamba yahuye nayo kuburyo ngo banamwatse ruswa.
Agira ati «Umukuru w’umudugudu yarampamagaye, arambwira ati ‘ahantu turangije kuhazimya nyoherereza ibihumbi 30Frw yo guhemba abantu bahajimije’, mpita nyamwoherereza kuri Mobile Money. »
Udahemuka yahise atangira gukemura ibyo bibazo. Uwasabaga kurangirizwa urubanza basanze koko rwararangijwe. Icy’uwatwariwe amakara cyabyaye ibindi bibazo birimo na ruswa yahawe umukuru w’umudugudu.
Yahise asaba umunyamabanga nshingwabikorwa w’umurenge kumukorera raporo bityo uwo muyobozi w’umudugudu akazashakirwa ibihano.
Udahemuka uvuga ko yatunguwe no kuba abaturage bamwandikiye kandi bari bazi ko ari buze. Atangaza ko bishoboka ko abo baturage bari bafitiye ubwoba ubuyobozi bw’umurenge.
Agira ati «Uko nabitekereje, aba baturage bashobora kuba babwiraga ko ubuyobozi butari butume bajya ku murongo cyangwa se ko umurongo uri bube munini, baratanguranwa bampa ibibazo mu nyandiko kugira ngo abe aribyo mperaho nsubiza. »
Dukurikire ukanda kuri Like
Ibitekerezo ( 1 )
Mayor wa Kamonyi ni serious! Nagerageze ampe akazi ko kuyobora umurenge maze dufatanye kuyobora neza abatuye aka karere.
Imana imukomeze kandi imuteze izindi ntambwe.


text:
Mu gihe hari hashize umunsi umwe gusa uwari Meya wa Nyabihu, Uwanzwenuwe Theoneste yeguye ku mirimo ye, uwari umuyobozi w’akarere ka Rusizi, Harerimana Frederic wigeze kumvikana abuza abaturage bo muri aka karere kutajya batanga amakuru cyangwa ngo baganire n’itangazamakuru barigezaho ibibazo byabo yeguye ku mirimo ye kumpamvu yavuze ko ari ize bwite
Meya Frederic yatangaje ko muri iki Gitondo cyo ku Cyumweru tariki 13 Gicurasi 2018, aribwo yashyikirije Perezida w’Inama Njyanama wa Rusizi ibaruwa y’ubwegure bwe kumpamvu ze bwite aho yavuze ko nta kindi kibazo kijyanye n’imikorere ye mu kazi gitumye yegura.
Perezida w’Inama Njyanama w’akarere ka Rusizi, Mvuyikongo Jean Claude, yahamirije ikinyamakuru Ukwezi.com ko bamaze kwakira ibaruwa y’ubwegure bwa Meya, ahamya ko igisigaye bazicara nka Njyanama bakiga kuri iyi baruwa ye bakabona ubwemeza niba yegura cyangwa bikaba byanahinduka.
Perezida wa Njyanama kandi yakomeje avuga ko kuri ubu abandi bayobozi b’aka karere baraba bakora akazi nk’uko bisanzwe mu gihe bagitegereje icyo Inama Njyanama izemeza nk’umwanzuro ku isimburwa rya Harerimana Frederic.
Mu ntangiro za Mutarama uyu mwaka, nibwo uyu Harerimana Frederic yumvikanye asaba abaturage bo muri aka karere kujya bahisha ibibazo byabo itangazamakuru aho yavuze ko nta bufasha bahabwa n’abanyamakuru usibye kubashyira kuri za televiziyo gusa, abasaba ko bajya bitabaza ubuyobozi mu gihe bahuye n’ikibazo icyo aricyo cyose.
Icyo gihe Frederic yaje kubwira Ukwezi.com ko habaye kutumva neza icyo yashakaga kuvuga ndetse ahamya ko atari agambiriye kubuza abaturage gutanga amakuru


text:
Mu itangizwa ry’igihembwe cy’ihinga cy’umuhindo, ryabaye mu mpera z’icyumweru gishize, Umuyobozi w’Akarere ka Gisagara, Jérôme Rutaburingoga, yagaragaje ko kuba ibyo bishanga bidatuganyije bituma batabona umusaruro uko babyifuza.
Iki gikorwa cyo gutangiza igihembwe cy’ihinga cyari cyitabiriwe na Minisitiri w’Intebe ndetse na Minisitiri w’Ubuhinzi n’Ubworozi, aho umuyobozi w’Akarere ka Gisagara yaboneyeho umwanya wo kubagaragariza izo mbogamizi.
Rutaburingonga yagize ati “Turacyafite ibishanga bifite ubuso busaga hegitari 3700 bitaratunganwa, Nyakubahwa Minisitiri, biramutse bitunganyijwe byakongera umuceri duhinga mu bwiza no mu bwinshi, kandi ukaba ushobora no kwikuba kabiri ku wo dusanzwe tweza mu karere ka Gisagara”.
Umuyobozi w’Akarere ka Gisagara yakomeje asobanura ko basanzwe bahinga umuceri mu bishanga bitunganyije bifite ubuso busaga hegitari ibihumbi 2 400, aho beza toni eshanu n’igice kuri hegitari imwe buri gihembwe cy’ihinga.
Uyu musaruro w’umuceri utunganyirizwa mu ruganda rwa Gikonko ruherereye muri aka karere, ibyo abaturage n’ubuyobozi bishimira ko ibyo bahinga bitunganyirizwa iwabo.
Minisitiri w’Ubuhinzi n’Ubworozi, Dr Gerardine Mukeshimana, yabwiye IGIHE ko byose bijyana n’ubushobozi buhari. Avuga ko hakozwe inyigo, kandi ubushobozi nibuboneka ibyo bishanga bizatuganywa.
Yagize ati “Ibishanga biri hirya no hino mu gihugu tugenda tubitunganya bijyanye n’uko habonetse ubushobozi. Ndumva harakozwe inyigo ku buryo ubushobozi nibuboneka biriya na byo bizatuganywa”.
Gutunganya ibi bishanga waba umuti w’ubushomeri ku rubyiruko
Bamwe mu baturage bo mu karere ka Gisagara baganiriye na IGIHE bavuga ko ibishanga biri mu karere kabo biramutse bitunganyijwe, byafasha kugabanya ubushomeri mu rubyiruko.
Bavuga ko hashyirwaho Koperative zibumbiye hamwe urubyiruko bagahabwa ibishanga bahingamo bakiteza imbere aho kwirirwa bicaye.
Ernest Kubwimana wo mu murenge wa Mamba ati “Icyifuzo natanga ni uko ibyo bishanga byatunganywa noneho urubyiruko rwirirwa rwicaye ngo rwabuze akazi rugakora Koperative, bakaruhamo kimwe cyangwa bibiri rugahinga. Ku bwanjye mbona byagabanya ubushomeri n’ubusinzi mu rubyiruko n’izindi ngeso mbi bazireka kuko batazibonera umwanya”.
Mu karere ka Gisagara, bimwe mu bishanga bihingwamo umuceri byatunganyijwe, harimo icya Musha, Murayi, Gikonko, Cyiri n’ibindi.
Kuva muri 2010, mu karere ka Gisagara hatunganijwe ubuso bw’ibishanga bungana na hegitari 1581.